Ο χάρτης της φοιτητικής κατοικίας: Πού έχουν αυξηθεί τα ενοίκια | Business Daily\nΟ χάρτης της φοιτητικής κατοικίας: Πού έχουν αυξηθεί τα ενοίκια\n14 Ιουλ 2021 06:04\nΠηγή : Πανελλαδικό Δίκτυο E-Real Estates, διαμερίσματα άνω του 1ου ορόφου – κυρίως ανακαινισμένα. * Επιπλωμένο διαμέρισμα με οικοσυκευές.\nΣτο Ηράκλειο, οι τιμές καταγράφουν σταθερότητα με αύξηση κατά 70€/μήνα στην ανώτατη τιμή μίσθωσης για δυάρι διαμέρισμα. Στα Χανιά, οι τιμές εξακολουθούν να βρίσκονται στα ύψη, καθώς δεν υπήρχαν διαθέσιμα studio για μακροχρόνια μίσθωση διότι σχεδόν όλα ήταν εγγεγραμμένα σε πλατφόρμες βραχυχρόνιων μισθώσεων. Το 2020, η ζητούμενη τιμή μίσθωσης studio είναι στα 270€/μήνα, ενώ τη φετινή χρονιά από 280€. Αύξηση 10% καταγράφεται στην κατώτατη και στην ανώτατη τιμή μίσθωσης διαμερίσματος από 30τμ έως 45τμ, ενώ η ζητούμενη τιμή μίσθωσης διαμερίσματος 50τμ - 60τμ παραμένει στα περσινά επίπεδα με το κόστος να κυμαίνεται από 400€ έως 550€/μήνα.\nΣτην Πάτρα, που αποτελεί διαχρονικά φοιτητική πόλη, οι τιμές μίσθωσης για γκαρσονιέρες και δυάρια το 2019 σε σχέση με το 2018, είχαν καταγράψει μείωση της τάξεως του 20%, ενώ τόσο το 2020, όσο και την φετινή χρονιά οι τιμές κατέγραψαν αυξητικές τάσεις. Το κόστος μίσθωσης διαμερίσματος 30τμ-40τμ στη περιοχή της Αγίας Σοφίας κυμαίνεται από 220€ έως 350€ και το δυάρι από 50τμ έως 60τμ ακόμη και 380€/μήνα. Στην Αχαϊκή πρωτεύουσα, στην περιοχή Ζαρουχλεϊκα το κόστος μίσθωσης διαμερίσματος κυμαίνεται από 220€ έως 250€, ενώ για μικρότερο διαμέρισμα από 30τμ έως 45τμ από 150€ έως 220€/μήνα.\nΣτην Καλαμάτα, η αναζήτηση φοιτητικής κατοικίας αποτελεί «Γολγοθά» για τους γονείς και την φετινή χρονιά. Οι τιμές για ακόμη μια χρονιά καταγράφουν αυξητικές τάσεις, ενώ τα διαθέσιμα ακίνητα –κυρίως δυάρια- είναι ελάχιστα αγγίζοντας ακόμη και τα 450 €/μήνα. Το κόστος μίσθωσης γκαρσονιέρας έως 25τμ κυμαίνεται από 230€-300€ για τη φετινή χρονιά, ενώ πέρυσι το κόστος κυμαινόταν από 220€-260€.\nΣτην Κέρκυρα, το κόστος ενοικίασης φοιτητικής κατοικίας έχει εκτοξευτεί. Το κόστος ενοικίασης studio αγγίζει ακόμη και τα 400€/μήνα για πλήρως ανακαινισμένο, επιπλωμένο και με το σύνολο των οικοσυσκευών διαμέρισμα. Η ενοικίαση γκαρσονιέρας κοστίζει από 280€ έως 430€ και το δυάρι κυμαίνεται από 330€ έως 500€.


ΥΠΕΡ ΑΔΥΝΑΤΟΥ του Λυσία. Οικία Κατακουζηνού - Full-Time.gr\nΥΠΕΡ ΑΔΥΝΑΤΟΥ του Λυσία. Οικία Κατακουζηνού\nΜια συνάντηση του Λυσία με τον Ντεγκά. Ο λόγος Υπέρ του αδυνάτου στο στόμα της Μικρής χορεύτριας δεκατεσσάρων ετών. Ένας ανάπηρος, μπροστά στη Βουλή, κατηγορούμενος, αγωνίζεται για την αξιοπρέπεια που δικαιούται. Μια μαθητευόμενη χορεύτρια εκτίθεται σαν «τέρας» μέσα στο κλουβί, ερήμην της. Είναι μικροί, ταπεινοί, ουσιαστικά ανώνυμοι. Θα κατηγορηθούν για αυθάδεια, αλαζονεία. Αλλά στέκουν στα πόδια τους και «εκτίθενται», από θέση ασθενή, αξιώνοντας προσοχή, σεβασμό, χώρο. Αναγκασμένοι να υπερασπιστούν μόνοι τον εαυτό τους (αυτή βουβά, αυτός με δάνεια ευφράδεια), διεκδικούν μια θέση στον ήλιο.\nPrevPreviousΕκπαιδεύοντας το κοινό στο Αρχαίο Δράμα Δράσεις στην Αργολίδα (2018)\nNextΦωτογραφίζοντας τις Φοίνισσες του ΕυριπίδηNext


O παγετός έστειλε δεκάδες πολίτες στο ΚΑΤ - Προσοχή συστήνουν οι ειδικοί - Ειδήσεις Newsit.gr\nNewsit / Ελλάδα / O παγετός έστειλε δεκάδες πολίτες στο ΚΑΤ – Προσοχή συστήνουν οι ειδικοί\nO παγετός έστειλε δεκάδες πολίτες στο ΚΑΤ – Προσοχή συστήνουν οι ειδικοί\nΔημοσιεύθηκε: 09.03.2011 | 15:56\nΣε μέρες κακοκαιρίας όπως αυτές που πέρασαν, ο μεγαλύτερος κίνδυνος είναι ο παγετός. Όχι μόνο για τους οδηγούς αλλά και για τους πεζούς. Από το πρωί, άλλωστε, "έπεσε"... πολλή δουλειά στα εξωτερικά ιατρεία του ΚΑΤ!\nΟύτε έναν, ούτε δυο αλλά περισσότερους από 50 πολίτες, με περιστατικά τραυματισμών από πτώσεις λόγω του παγετού μέτρησε το NewsIt στα εξωτερικά ιατρεία του νοσοκομείου.\nΔε θέλει και πολύ άλλωστε, οι δρόμοι -κυρίως στα βόρεια προάστια όπου το… έστρωσε το βράδυ- ήταν κίνδυνος «θάνατος» και το να μπορέσει κανείς να διατηρήσει την ισορροπία του και να μη γλιστρήσει, θα έπρεπε να έχει κάνει μερικά μαθήματα πατινάζ!\nΤα πιο πολλά περιστατικά ήταν κακώσεις και σπασίματα στα χέρια, γιατί η ενστικτώδης κίνηση του καθενός όταν γλιστράει και πέφτει, είναι να βάλει τα χέρια του για να κρατήσει αντίσταση. Δεν έλειψαν βέβαια και τα περιστατικά με τους γύψους στα πόδια.\nΣε κάθε περίπτωση οι ειδικοί συστήνουν προσοχή καθώς ο παγετός είναι η αόρατη παγίδα. Ιδιαίτερη προσοχή χρειάζεται σήμερα το βράδυ και αύριο το πρωί, καθώς σύμφωνα με τους μετεωρολόγους ο παγετός θα είναι έντονος.


Ζώδια: Ποια ζευγαρώνουν το φθινόπωρο - Pelop.gr\nΖώδια: Ποια ζευγαρώνουν το φθινόπωρο\nΥπάρχουν κάποια ζώδια που ήδη βρίσκονται σε τροχιά ερωτικής συνάντησης, ακόμα και αν δεν το ξέρουν, ακόμα και αν δεν το υποπτεύονται. Είναι πέντε ζευγάρια αναμενόμενα, και ένα εντελώς τρελό, μια έκπληξη! Και λέμε αναμενόμενα, γιατί είναι καρμικά ζευγάρια, είναι από αυτά τα ταιριάσματα που γίνονται όταν η γη χρειάζεται γερούς παίκτες, όπως είναι τώρα τα πράγματα δηλαδή! Το τελευταίο, είναι ένα ζευγάρι - έκπληξη, που δεν προβλέπεται από τους «κανόνες», αλλά θα γράψει ιστορία αυτό το φθινόπωρο. Πάμε να δούμε ποια είναι!\nΤο ζευγάρι - έκπληξη του φθινοπώρου! Δεν είναι κανονικά καρμικό ταίριασμα, τα καρμικά του Παρθένου είναι ο Κριός και ο Υδροχόος, του Ζυγού ο Ταύρος και οι Ιχθείς. Αλλά, όταν η Αφροδίτη προστάζει, όλοι χορεύουν στον ρυθμό της! Οι Παρθένοι με τους Ζυγούς θα γίνουν το πιο hot ζευγάρι, με παράφορο αίσθημα και πολύ εγωισμό! Ο Ζυγός αναλαμβάνει την πρωτοβουλία και κάνει τον παρθένο να ζει εντάσεις που ούτε και τις περίμενε, ούτε και τις ήθελε! Θέλει δεν θέλει όμως, βρίσκεται παράφορα και τελεσίδικα σε έρωτα με τον Ζυγό και γίνεται το σώσε!


Αποκλειστικός θηλασμός και ατομική τράπεζα γάλακτος - mitrikosthilasmos.com\nΑποκλειστικός θηλασμός και ατομική τράπεζα γάλακτος\nΘα ήθελα να αρχίσω σιγά σιγά να δημιουργώ μια τράπεζα γάλακτος, εφόσον σε ενάμιση μήνα επιστρέφω στη δουλειά μου.\nΑναρωτιέμαι όμως πώς θα το καταφέρω αυτό απ’ τη στιγμή που θηλάζω αποκλειστικά\n– θέλω να πω, όταν τρώει το μωρό και μετά δεν έχω αρκετό γάλα για να φυλάξω κιόλας, ενώ 2 ώρες μετά πχ είναι δύσκολο να βγάλω, μια και σύντομα θα θελήσει να φάει και αν εγώ έχω μόλις βγάλει και φυλάξει γάλα, πώς θα τραφεί σε λίγο το μωρό;\nΠαυλίνα Τ., Λευκωσία, Κύπρος\nπολύ καλά κάνεις και αναρωτιέσαι, πότε πρέπει να ξεκινήσεις την ατομική τράπεζα μητρικού γάλακτος. Είναι η καλύτερη περίοδος να ξεκινήσεις, 3-4 εβδομάδες πριν επιστρέψεις στην δουλειά.\nΧρειάζεσαι μια καλή επαγγελματική αντλία, και ένα τακτικό ωράριο που πρέπει να τηρείς, δηλαδή κάθε 3-4 ώρες πρέπει να αντλείς.\nΜπορείς την ώρα που θηλάζεις να εφαρμόζεις την αντλία, από το άλλο στήθος και έτσι να εκμεταλλεύεσαι στο μέγιστο την παραγωγή γάλακτος, σαν να θηλάζεις δίδυμα, ενώ ταυτόχρονα κερδίζεις χρόνο.\nΞεκινώντας από τώρα θα εξοικειωθείες με την διαδικασία και θα δημιουργήσεις ένα καλό απόθεμα, αποθηκευμένο στην κατάψυξη τού ψυγείου σου.\nΜπορείς να θηλάζεις το μωρό σου πριν ξεκινήσεις για την εργασία σου, στην εργασία σου καλό είναι (ανάλογα πόσες ώρες θα λείπεις) να αντλείς είτε με τό χέρι, είτε με αντλία, κάθε 3-4 ώρες, ώστε να δίνεται διέγερση στο στήθος και να διατηρείτε επαρκή παραγωγή.\nΑν οι συνθήκες είναι κατάλληλες ώστε να προσφέρετε ένας χώρος καθαρός, μπορείς να αποθηκεύεις το γάλα πού αντλείς και να προσφέρεται στο μωρό σου από τον άνθρωπο πού θα το προσέχει, διαφορετικά καλύτερα να το πετάς.\nΌταν επιστρέφεις εννοείται θηλάζεις κανονικά!\nΘηλασμός, δουλειά και πρόγραμμα αντλήσεων για τράπεζα μητρικού γάλακτος\nPrevious Post: Απομακρύνεται απότομα από το στήθος κλαίγοντας\nNext Post: Είναι απαραίτητο η πρώτη τροφή να είναι ρυζάλευρο;


HTC Desire 828 - Επαναφορά του αντιγράφου ασφαλείας σας από το χώρο αποθήκευσης νέφους (cloud) - HTC SUPPORT\nΑν έχετε ήδη χρησιμοποιήσει τη Δημιουργία αντιγράφων ασφαλείας HTC, μπορείτε να επαναφέρετε ένα προηγούμενο αντίγραφο ασφαλείας σας στο HTC Desire 828 την πρώτη φορά ή μετά από μια επαναφορά εργοστασιακών ρυθμίσεων.\nΣημαντικό: Ανάλογα με την ποσότητα του περιεχομένου, η επαναφορά του αντιγράφου ασφαλείας στο HTC Desire 828 μέσω σύνδεσης δεδομένων μπορεί να επιφέρει πρόσθετο κόστος δεδομένων και να απαιτήσει αρκετό χρόνο. Συνιστάται η χρήση μιας σύνδεσης Wi-Fi.\nΑπό την οθόνη Προσθήκη του λογαριασμού σας, συνδεθείτε στο λογαριασμό Google.\nΌταν δείτε την οθόνη Λήψη των εφαρμογών & δεδομένων σας, πατήστε Επαναφορά από αυτό το αντίγραφο ασφαλείας και επιλέξτε Ορισμός ως νέα συσκευή.\nΣημαντικό: Θα δείτε αυτή την οθόνη, αν έχετε δημιουργήσει από πριν ένα αντίγραφο ασφαλείας του παλιού τηλεφώνου σας με χρήση της δημιουργίας αντιγράφων ασφαλείας Google. Μην επαναφέρετε οτιδήποτε από το αντίγραφο ασφαλείας Google, αν θέλετε να επαναφέρετε ένα αντίγραφο ασφαλείας από τη Δημιουργία αντιγράφων ασφαλείας HTC.\nΣτην οθόνη HTC Advantage, συνδεθείτε με τα στοιχεία λογαριασμού που χρησιμοποιήσατε για το λογαριασμό HTC.\nΉ, αν έχετε παραλείψει αυτή την οθόνη, πατήστε Επαναφορά από τη Δημιουργία αντιγράφου ασφαλείας HTC στην οθόνη Μεταφορά ή επαναφορά περιεχομένου και συνδεθείτε με τα στοιχεία λογαριασμού που χρησιμοποιήσατε στο λογαριασμό HTC.\nΕπιλέξτε το αντίγραφο ασφαλείας που θέλετε να επαναφέρετε στο HTC Desire 828 .\nΑν σας ζητηθεί, επιλέξτε αν θα χρησιμοποιήσετε τα δεδομένα κινητής τηλεφωνίας ή τη σύνδεση Wi-Fi για την επαναφορά του αντιγράφου ασφαλείας σας.\nΟι δωρεάν εφαρμογές από το Google Play θα αποκατασταθούν στο φόντο και θα μπορείτε να παρακολουθείτε την πρόοδο μέσω μιας ειδοποίησης στη γραμμή κατάστασης. Για την επαναφορά πληρωμένων εφαρμογών, χρειάζεται λήψη και εγκατάσταση από το Google Play.\nΟι εφαρμογές σας θα εμφανίζονται στην οθόνη Εφαρμογές καθώς θα εγκαθίστανται. Μετά την εγκατάσταση των εφαρμογών σας, οι συντομεύσεις της προβολής Εφαρμογές και της Αρχικής οθόνης θα αναδιοργανωθούν, όπως προβλέπεται από τα αντίγραφα ασφαλείας. Κατά την επαναφορά των εφαρμογών σας θα μπορείτε να χρησιμοποιείτε το HTC Desire 828 .


Αυτοσυμπλήρωση στοιχείων από τις Επαφές στο Safari στο Mac - Apple υποστήριξη\nΑυτοσυμπλήρωση στοιχείων από τις Επαφές στο Safari στο Mac\nΜε την Αυτοσυμπλήρωση, μπορείτε εύκολα να συμπληρώνετε αποθηκευμένα στοιχεία επαφών από την εφαρμογή «Επαφές». Τα πεδία όπου έχουν εισαχθεί στοιχεία για λογαριασμό σας επισημαίνονται με κίτρινο χρώμα.\nΣτην εφαρμογή Safari στο Mac, ξεκινήστε να πληκτρολογείτε ένα όνομα από τις επαφές σας για αυτοσυμπλήρωση των στοιχείων του.\nΓια λόγους ασφάλειας, διαμορφώστε το Mac σας για την εμφάνιση του παραθύρου εισόδου κατά την εκκίνηση και για να απαιτείται συνθηματικό μετά από ύπνο ή ενεργοποίηση της προφύλαξης οθόνης. Διαμορφώστε τα iPhone, iPad και iPod touch σας έτσι ώστε να απαιτείται συνθηματικό για το ξεκλείδωμα της οθόνης.\nΔείτε επίσηςΑλλαγή των προτιμήσεων Αυτοσυμπλήρωσης στο Safari στο MacΑυτοσυμπλήρωση του ονόματος χρήστη και του συνθηματικού σας στο Safari στο MacΑυτοσυμπλήρωση στοιχείων πιστωτικής κάρτας στο Safari στο MacΑν η Αυτοσυμπλήρωση δεν λειτουργεί στο Safari στο Mac


Ιστορική στιγμή: Θυρανοίξια του Ιερού Ναού των Αγίων Κωνσταντίνου και Ελένης στο Κάιρο | Pentapostagma\nΕκκλησία 25.09.2019 - 13:27\nΙστορική στιγμή: Θυρανοίξια του Ιερού Ναού των Αγίων Κωνσταντίνου και Ελένης στο Κάιρο\nΛίγα 24ωρα έμειναν για το ιστορικό γεγονός των Σεπτών Θυρανοιξίων του ανακαινισμένου Ναού των Αγίων Κωνσταντίνου και Ελένης Καΐρου - Στην αιγυπτιακή πρωτεύουσα έχουν αρχίσει να φθάνουν οι πρώτοι επισκέπτες για τα Θυρανοίξια του περικαλλούς Ναού.\n«Πυρετώδεις» είναι οι προετοιμασίες στον Ιερό Ναό των Αγίων Κωνσταντίνου και Ελένης, λίγα εικοσιτετράωρα πριν τα Θυρανοίξιά του.\nΠλήθος κόσμου από τον εκκλησιαστικό, πολιτικό, καλλιτεχνικό, επιχειρηματικό και δημοσιογραφικό κόσμο, από τους αιγυπτιώτικους φορείς της Ελλάδας και Αιγυπτιώτες θα παραστούν στο ιστορικό αυτό γεγονός στις 26 και 27 Σεπτεμβρίου για τον Ελληνισμό της Αιγύπτου.\nΤην ελληνική κυβέρνηση θα εκπροσωπήσει στις εκδηλώσεις η Υφυπουργός Παιδείας κυρία Σοφία Ζαχαράκη.\nΟι εκδηλώσεις θα πραγματοποιηθούν στις 27 και 28 Σεπτεμβρίου και της όλης τελετής θα προστεί ο Πατριάρχης Αλεξανδρείας και πάσης Αφρικής κ.κ. Θεόδωρος Β.\nTo πρόγραμμα των Θυρανοιξίων του Ιερού Ναού των Αγίων Κωνσταντίνου και Ελένης\nΣύμφωνα με το πρόγραμμα, την παραμονή των Θυρανοιξίων, την Παρασκευή 27 Σεπτεμβρίου θα τελεσθεί εσπερινός (17.30 – 19.00) στον Ιερό Ναό. Αμέσως μετά θα ακολουθήσει κέρασμα της Ελληνικής Κοινότητας Καϊρου στο προαύλιο του Ναού (19.00 – 20.00). Και από τις 20.00 – 22.00 η μεγάλη μουσικοσυνθέτης Ευανθία Ρεμπούτσικα θα δώσει συναυλία.\nΤην επομένη, το Σάββατο 28 Σεπτεμβρίου, θα πραγματοποιηθεί Πατριαρχικό και Αρχιεπισκοπικό Συλλείτουργο (08.00 – 11.00). Αμέσως μετά ο Πάπας και Πατριάρχης Αλεξανδρείας και Πάσης Αφρικής κ. Θεόδωρος θα τελέσει τα Θυρανοίξια (11.00 – 12.30).\nΟ Πρόεδρος της Ε.Κ.Κ, κ. Χρήστος Καβαλής αποκάλυψε πως η κ. Ρεμπούτσικα κατά τη συναυλία της στις 27 Σεπτεμβρίου, ετοιμάζει μια έκπληξη στους παρευρισκομένους.\nΑπό αριστερά: Ο μηχανικός κ. Μιχάλης Μπίσκος, ο πρόεδρος της Ελληνικής Κοινότητας Καΐρου, κ. Χρήστος Καβαλής, η μεγάλη ευεργέτιδα κυρία Αικατερίνη Μπελεφάντη- Σοφιανού, ο Μητροπολίτης Μέμφιδος Νικόδημος και ο Πρόξενος κ. Αχιλλέας Μπικής.\nΓια τα θυρανοίξια του Ιερού Ναού των Αγίων Κωνσταντίνου και Ελένης μίλησε ο Πρόεδρος της Ελληνικής Κοινότητας Καΐρου κ. Χρήστος Καβαλής, στην εκπομπή της ΕΡΑ «Κουβέντες Μακρινές» και τη δημοσιογράφο κ. Νατάσα Βησσαρίωνος.\nΓια τον εμβληματικό ναό της Ε.Κ.Κ ο κ. Καβαλής, είπε ότι «έπαιξε καθοριστικό ρόλο στην ανέγερσή του, ένας ευεργέτης ο Νέστωρας Τσανακλής, έτσι και σήμερα για την διάσωση και αποκατάστασή του ήταν καθοριστικός ο ρόλος της μεγάλης ευεργέτιδας της Ε.Κ.Κ κυρίας Αικατερίνης Σοφιανού- Μπελεφάντη» η οποία όπως είπε χαρακτηριστικά ο κ. Καβαλής «από την ανεξάντλητη προσφορά της πήρε θάρρος και η Ε.Κ.Κ και προχώρησε το έργο».\nΗ μεγάλη ευεργέτιδα της Ελληνικής Κοινότητας Καΐρου κυρία Αικατερίνη Μπελεφάντη- Σοφιανού\nΟ κ. Καβαλής είπε ότι εργασίες αποκατάστασης δεν έγιναν μόνο στο εξωτερικό και στο εσωτερικό του ναού αλλά και δημιουργήθηκε υπόγεια εγκατάσταση η οποία δεν επιτρέπει στον υδροφόρο ορίζοντα να διαβρώνει τα θεμέλια.\nΟ Ναός αυτός, που αποτελεί «κόσμημα» στην ψυχή των Αιγυπτιωτών αλλά και ένα ιστορικό μνημείο στην καρδιά της αιγυπτιακής Πρωτεύουσας.\nΑξίζει να σημειωθεί πως δεν υπάρχει Έλληνας στο Κάιρο που να μην πέρασε από το κατώφλι του Ναού των Αγίων Κωνσταντίνου και Ελένης έστω και μία φορά. Ο Ναός θεμελιώθηκε το 1906 και τα επίσημα εγκαίνια έγιναν το 1914.\nΚόσμος 01.12.2021 - 19:40\nΠαραλλαγή Όμικρον: Η πλειονότητα των θετικών ήταν ασυμπτωματικοί\nΑθλητισμός 01.12.2021 - 19:34\nΘεσσαλονίκη-Επεισόδια στο γήπεδο της Τούμπας: Αναβλήθηκε η δίκη των τεσσάρων συλληφθέντων\nΚοινωνία 01.12.2021 - 19:27\nΘεσσαλονίκη: Κωμικοτραγικές καταστάσεις-Αρνητές υποδύθηκαν τους αστυνομικούς και έκαναν έλεγχο σε χώρο διενέργειας rapid test\nΚόσμος 01.12.2021 - 19:22\nΒρετανία-Μετάλλαξη Omicron: Επιβεβαιώθηκαν άλλα δέκα κρούσματα


realCorfu: 27 Μαρ 2009\nΔικαστήρια... ανθρωπιάς για χρήστες\nΤο αίτημα των αποζημιώσεων για το Δίστομο στο γερμ...\nΗ Αρχή Διασφάλισης του απορρήτου των επικοινωνιών είχε επιβάλλει πρόστιμο 76 εκατ. ευρώ για το απόρρητο των επικοινωνιών, την εύρεση παράνομου λογισμικού, κτλ.\nΑναρτήθηκε από realcorfu στις 6:11 μ.μ. , 0 σχόλια\nΤη χορήγηση μεθαδόνης ακόμη και στο σπίτι των εξαρτημένων από ναρκωτικά- ώστε να μειωθούν οι τεράστιες λίστες αναμονής- πρότεινε ο πρόεδρος του ΠΑΣΟΚ κ. Γιώργος Παπανδρέου, ο οποίος τόνισε πως η θεραπευτική αντιμετώπιση των χρηστών εξαρτησιογόνων ουσιών βρίσκεται στο σημείο μηδέν. Επιπλέον έκανε λόγο για «μεσαιωνική εικόνα στην ψυχική υγεία» και για πλήρη απαξίωση.\nO πρόεδρος του ΠΑΣΟΚ ζητώντας άμεση λύση στο πρόβλημα δήλωσε πως συμφωνεί με τη συνταγογράφηση των υποκαταστάτων στους χρήστες, αρκεί η χορήγηση να γίνεται υπό την επίβλεψη ειδικών του ΕΣΥ. Συγκεκριμένα, ο κ. Παπανδρέου είπε πως η μεθαδόνη θα μπορούσε να χορηγείται ακόμη και στο σπίτι των χρηστών, ώστε να μειωθεί η λίστα αναμονής, υπό την προϋπόθεση πως αυτοί θα βρίσκονται υπό την επίβλεψη των νοσοκομειακών αρχών.\nΤα τελευταία πέντε χρόνια έχει εκτοξευθεί η λίστα αναμονής για τα προγράμματα απεξάρτησης, τόνισε χαρακτηριστικά ο κ. Παπανδρέου κατά τη διάρκεια ανοιχτής διαβούλευσης που διοργάνωσε χθες ο Τομέας Ψυχικής Υγείας και Εξαρτήσεων, υπογραμμίζοντας την πλήρη εγκατάλειψη των χρηστών. Αντί για 56 κέντρα στον τομέα της πρόληψης σε θέματα ψυχικής υγείας, όπως σημείωσε, τα τελευταία πέντε χρόνια, στα 11 υπάρχοντα προστέθηκαν μόλις δύο!\nΤα τελευταία έξι χρόνια η λίστα της ντροπής έχει αυξηθεί κατά 92%: ενώ τον Δεκέμβριο του 2003 οι χρήστες που περίμεναν με την ελπίδα να απεξαρτηθούν δεν ξεπερνούσαν τους 2.600 και ο χρόνος αναμονής έφτανε περίπου τα 3 χρόνια, σήμερα βρίσκονται στην αναμονή 5.000 νέοι άνθρωποι και ο αντίστοιχος χρόνος αναμονής ξεπερνά τα πέντε χρόνια. Αποτέλεσμα είναι αρκετοί τοξικομανείς να πεθαίνουν περιμένοντας. Ακόμη και τα σχέδια της κυβέρνησης να εκχωρήσει ο ΟΚΑΝΑ (Οργανισμός Κατά των Ναρκωτικών) τη χορήγηση της μεθαδόνης στα νοσοκομεία του ΕΣΥ, έμεινε στις εξαγγελίες.\nΣτο εξωτερικό (κυρίως στην Αγγλία και στη Γαλλία) υπάρχουν ένθερμοι υποστηρικτές της χορήγησης υποκαταστάτων από γενικούς γιατρούς, αρκεί να τηρούνται συγκεκριμένοι κανόνες και να ασκείται αυστηρός έλεγχος από τους αρμόδιους φορείς ώστε να διασφαλίζεται η ομαλή πορεία του προγράμματος απεξάρτησης και να εμποδίζεται το παρεμπόριο.\nΟ πρόεδρος του ΠΑΣΟΚ εξέφρασε για άλλη μια φορά την αντίθεσή του στη φυλάκιση των χρηστών, σημειώνοντας πως το 40% των κρατουμένων έχει καταδικαστεί για μικροαδικήματα σε σχέση με ναρκωτικά. «Αν πραγματικά είχαμε κοινωνικά προγράμματα για να αντιμετωπίσουμε τα προβλήματα αυτών των παιδιών, θα είχαμε και άλλες συνθήκες στις φυλακές, δεν θα στέλναμε εκεί αυτά τα παιδιά, για να γίνουν τελικά και αυτά μέρος εγκληματικών, παράνομων κύκλων διακίνησης ναρκωτικών». Όπως επισήμανε μάλιστα, η εμπειρία πολλών χωρών δείχνει τον δρόμο για την αντιμετώπιση των χρηστών σε κοινοτικό επίπεδο. «Με τον όρο “κοινοτικό”, δεν εννοώ την Ευρωπαϊκή Ένωση, αλλά σε επίπεδο κοινότητας, γειτονιάς, δήμου, όπου κάτω από την επίβλεψη των εισαγγελικών αρχών υπάρχουν τα λεγόμενα “κοινοτικά δικαστήρια”, τα οποία, με ανθρωπιά και βεβαίως σε συνεργασία με τις αρχές Υγείας, με εξειδικευμένους ανθρώπους, ψυχολόγους και άλλους, αξιολογούν τις περιπτώσεις αυτών των μικροπαραβάσεων».\nΤο αίτημα των αποζημιώσεων για το Δίστομο στο γερμανικό κοινοβούλιο\nΣτη γερμανική βουλή απόψε το θέμα των αποζημιώσεων για το Δίστομο. Το Κόμμα της Αριστεράς ζητά να αποσυρθεί η γερμανική προσφυγή στη Χάγη κατά των αποφάσεων δικαστηρίων της Ιταλίας που δικαιώνουν την πλευρά των θυμάτων\nΗ προσφυγή της Γερμανίας πριν από τρεις μήνες στο Διεθνές Δικαστήριο της Χάγης αφορούσε την απόφαση του Ανωτάτου Ιταλικού Δικαστηρίου που απέρριπτε το προνόμιο της κρατικής ετεροδικίας, όταν πρόκειται για εγκλήματα κατά της ανθρωπότητας, όπως εκείνα που διέπραξαν οι ναζί την περίοδο του Δευτέρου Παγκοσμίου Πολέμου. Με αυτήν την απόφαση το Ανώτατο Ιταλικό Δικαστήριο έδωσε το πράσινο φως για τις περίπου 50 αγωγές πολιτών σε ιταλικά δικαστήρια σε βάρος του γερμανικού κράτους.\nΜεταξύ των εναγόντων είναι και συγγενείς των θυμάτων της σφαγής του Διστόμου από γερμανικά στρατεύματα (10.06.1944).\nΈτσι με απόφαση του Εφετείου της Φλωρεντίας έχουν πλέον το δικαίωμα να εκτελέσουν στην Ιταλία την απόφαση του Αρείου Πάγου, σύμφωνα με την οποία η Γερμανία θα πρέπει να καταβάλει περί τα 50 εκατ. ευρώ. Η εκτέλεση της απόφασης μπορεί να πραγματοποιηθεί ακόμη και δια της οδού της κατάσχεσης περιουσιακών στοιχείων του γερμανικού δημοσίου, τα οποία βρίσκονται επί ιταλικού εδάφους.\nΠρόταση της Αριστεράς για απόσυρση της αγωγής\nΜε πρόταση του στο γερμανικό κοινοβούλιο το Κόμμα της Αριστεράς επιδιώκει να αποσυρθεί η προσφυγή και να δικαιωθούν επιτέλους τα αιτήματα αποζημίωσης των θυμάτων της ναζιστικής θηριωδίας.\nΗ εισηγήτρια του κόμματος της Αριστερας Ulla Jelpke: “Η πρόταση μας θα αναγκάσει τις άλλες κοινοβουλευτικές ομάδες να πάρουν θέση επί του θέματος. Πιστεύω ότι υπάρχουν τα περιθώρια για μια ανθρωπιστική χειρονομία, την πληρωμή δηλαδή ορισμένων αποζημιώσεων. Και δεν αποκλείω να συμβεί κάτι τέτοιο, εάν ασκηθούν συνεχείς πιέσεις προς αυτήν την κατεύθυνση, δεδομένου ότι η διεθνής κοινή γνώμη τηρεί μια άλλη στάση από αυτή της κυβέρνησης Μπερλουσκόνι.”\nΩς γνωστόν η ιταλική κυβέρνηση χαιρέτισε την προσφυγή της Γερμανίας στο Διεθνές Δικαστήριο της Χάγης. Όπως εκτιμάται στην γερμανική πρωτεύουσα οι λόγοι αυτής της στάσης έχουν σχέση με τους φόβους της Ρώμης για τυχόν επιπτώσεις στην ίδια την Ιταλία, σε περίπτωση που υποσκαφθεί το προνόμιο της ετεροδικίας: Διότι τότε με ποια επιχειρήματα θα μπορούσαν να αποτραπούν προσφυγές για αποζημιώσεις θυμάτων της ιταλικής κατοχής στην Αιθιοπία και στη Λιβύη; Όμως δεν πρόκειται μόνον για την Ιταλία. Η αλλαγή του ισχύοντος καθεστώτος της κρατικής ετεροδικίας θα ωθούσε μεγάλο μέρος των Γερμανών προσφύγων από χώρες τις ανατολικής Ευρώπης να διεκδικήσουν την ιδιοκτησία τους κ.ο.κ.\nΟι επιπτώσεις μιας αλλαγής του καθεστώτος της ετεροδικίας είναι βέβαια εν γνώσει του Διεθνούς Δικαστηρίου. Για αυτό το λόγο προτίθεται να δικαιώσει τη Γερμανία. Αυτή είναι τουλάχιστον η επικρατούσα άποψη στο Βερολίνο.\nΠαρ' όλα αυτά θα μπορούσαν να υπάρξουν γερμανικές αποζημιώσεις προς τα θύματα του ναζιστικού καθεστώτος στην Ελλάδα και στην Ιταλία;\nΚάτι τέτοιο το αποκλείει η εισηγήτρια της κοινοβουλευτικής ομάδας των Χριστιανικών κομμάτων Dorethee Bär:\n“Είμαι σίγουρη ότι τόσο η Ιταλία, όσο και η Ελλάδα γνωρίζουν ότι δεν κρυβόμαστε όσο αφορά τις αποζημιώσεις... Ήδη τη δεκαετία του ΄60 η Ομοσπονδιακή Δημοκρατία της Γερμανίας είχε συνάψει με τις δύο χώρες πλήρεις και οριστικές συμφωνίες βάση των οποίων η Γερμανία αποζημίωσε άτομα που είχαν καταδιωχτεί από το ναζιστικό καθεστώς με 40 εκατομμύρια μάρκα στην Ιταλία και με 115 εκατομμύρια μάρκα στην Ελλάδα.”\nΟύτε και για το συγκυβερνών Σοσιαλδημοκρατικό κόμμα τίθεται θέμα αποζημιώσεων. 'Αυτό το κεφάλαιο έχει κλείσει', δηλώνει η εισηγήτρια του κόμματος Monika Griefhahn υποδεικνύοντας όμως άλλες δυνατότητες αντιμετώπισης του ζητήματος:\nΜικτή ιστορική επιτροπή Ελλάδας-Γερμανίας;\n“Εδώ και πολύ καιρό συζητάμε το θέμα της ίδρυσης ενός γερμανοϊταλικού ιδρύματος για τη νεολαία με στόχους την προώθηση της συμφιλίωση και ενός κοινού μέλλοντος. Τον περασμένο Δεκέμβριο η γερμανική και η ιταλική κυβέρνηση συμφώνησαν να ιδρύσουν ένα τέτοιο ίδρυμα. Αναφορικά με την Ελλάδα θα ήταν σίγουρα αναγκαίο να υπάρξει μια χειρονομία εκ μέρους μας. Ο Γερμανός υπουργός Εξωτερικών εξετάζει αυτό το διάστημα πως μπορεί να συζητηθεί αυτό το θέμα επί της ουσίας και με την ελληνική κυβέρνηση.”\nΈνα από τα θέματα προς συζήτηση με την ελληνική κυβέρνηση ενδέχεται να είναι και η συγκρότηση μιας μικτής ιστορικής επιτροπής, η οποία,όπως στην περίπτωση της Ιταλίας, θα κατέγραφε τα εγκλήματα που διέπραξαν οι γερμανικές δυνάμεις κατοχής στην Ελλάδα, υποστηρίζει ο εισηγητής των Πρασίνων Wolfgang Wieland. Μετά το τέλος όμως των σχετικών εργασιών της επιτροπής θα πρέπει να υπάρξει ένα είδος αποζημιώσεων:\n“Θα πρόκειται για παροχές, όπως λένε οι νομικοί χωρίς ΄νομικό καθήκον'. Οι παροχές αυτές θα παρέχονταν για να αποφευχθούν και άλλες προσφυγές σε δικαστήρια.”\nΩς πρότυπο για μια τέτοια διευθέτηση ο κ. Wieland βλέπει το ταμείο που είχε συγκροτηθεί για την αποζημίωση των ξένων εργατών καταναγκαστικής εργασίας.\nΑναρτήθηκε από realcorfu στις 3:39 μ.μ. , 0 σχόλια\nΑναρτήθηκε από realcorfu στις 12:39 μ.μ. , 0 σχόλια\nΑΔΕΣΜΕΥΤΟΣ ΤΥΠΟΣ: "Συμφωνία για τη μείωση των τιμών στα Σούπερ Μάρκετ. Ελπίζουμε ότι θα κρατήσουν τον λόγο τους οι έμποροι".\nΑΠΟΓΕΥΜΑΤΙΝΗ: "Ασφαλιστικό για τις γυναίκες σε Δημόσιο και Ένοπλες Δυνάμεις. Μετά την καταδίκη της χώρας μας από το Ευρωδικαστήριο για μη εφαρμογή της ισότητας των 2 φύλων".\nΗ ΑΥΓΗ: "Αντεργατική καταιγίδα. Μετά την "ευελιξία" για ωράρια και μισθούς, οι εργοδότες αξιώνουν να σπάσει η Εθνική Συλλογική Σύμβαση Εργασίας".\nΤΟ ΒΗΜΑ: "Ραντεβού στη βιτρίνα. Γεύμα Σουφλιά - Ντόρας στο Βυζαντινό. Δελφινάριο της Νέας Δημοκρατίας έγινε το Hilton".\nΗ ΒΡΑΔΥΝΗ: "Στήριξη στον Τουρισμό. Μέτρα για την τόνωση της "βαριάς βιομηχανίας" μας ενέκρινε η κυβερνητική επιτροπή".\nΕΘΝΟΣ: "Διαδοχολογία μέχρι τελικής... κοπώσεως. Σουφλιάς - Ντόρα: Γεύμα με νόημα σε δημόσια θέα".\nΕΛΕΥΘΕΡΗ ΩΡΑ: "Ο Πρωθυπουργός δεν θα εγκαταλείψει εύκολα την πολιτική, όπως πολλοί ελπίζουν, και είναι... Έτοιμος για... Μαραθώνιο".\nΕΛΕΥΘΕΡΟΣ: "Όλες οι ανατροπές στο Ασφαλιστικό του Δημοσίου. Μετά την καταδικαστική απόφαση του Ευρωδικαστηρίου για το όριο συνταξιοδότησης".\nΕΛΕΥΘΕΡΟΣ ΤΥΠΟΣ: "Μετανάστες αστυνομικοί. Αποκλειστικό: Νέο μοντέλο μετά την έκρηξη εγκληματικότητας".\nΕΛΕΥΘΕΡΟΤΥΠΙΑ: "2ο χτύπημα στις γυναίκες. Πανικός στο Δημόσιο - 7 παραδείγματα για το τι πρέπει να προσέξουν".\nΕΣΤΙΑ: "Η επιτήρησις ωφελεί την Ελλάδα. Οι Βρυξέλλες δεν είναι "μπαμπούλας".\nΗ ΚΑΘΗΜΕΡΙΝΗ: "Προς σταδιακή εξομοίωση ορίων ηλικίας για σύνταξη. Διαβούλευση μεταξύ Ελλάδος και ΕΕ. Επιπλέον έτη για γυναίκες στο Δημόσιο".\nΟ ΛΟΓΟΣ: "Στην κόψη του ξυραφιού ...χιλιάδες εργαζόμενες. Καταδικαστική απόφαση για τα όρια ηλικίας συνταξιοδότησης γυναικών".\nΤΑ ΝΕΑ: "Πρώτο πιάτο...Καραμανλής. Γεύμα Ντόρας- Σουφλιά για την επόμενη μέρα στη ΝΔ".\nΗ ΝΙΚΗ: " Σούφλισαν τον Καραμανλή. Γεύμα Σαρακατσάνου και Ντόρας στο "Βυζαντινό" του Χίλτον".\nΠΑΡΑΣΚΕΥΗ +13: "Γιώργος καλεί Κώστα σε debate. Παρών δηλώνει ο Καραμανλής που θα διεκδικήσει και τρίτη τετραετία".\nΤΟ ΠΑΡΑΣΚΗΝΙΟ:"Όλη η αλήθεια για τον Καραμανλή. Το "Π" αποκαλύπτει τα σχέδια του πρωθυπουργού".\nΡΙΖΟΣΠΑΣΤΗΣ: "Ενιαία πάλη γυναικών-ανδρών για σύγχρονα ασφαλιστικά δικαιώματα".\nΗ ΣΦΗΝΑ:"Βαρίδια" τα σενάρια διαδοχής . Ευριπίδης Στυλιανίδης: Να πληρώσουν τα "λευκά κολάρα".\nΗ ΧΩΡΑ: "Γυναίκες σε νευρική κρίση. Αγωνία και ανασφάλεια για την εξομοίωση ορίων συνταξιοδότησης".\nMetro: "Νέα διλήμματα στο Ασφαλιστικό. Τα πάνω-κάτω έφερε η απόφαση του Ευρωπαϊκού Δικαστηρίου για τα όρια συνταξιοδότησης".\nΑναρτήθηκε από realcorfu στις 8:28 π.μ. , 0 σχόλια


Η ΠΟΕΔΗΝ προκηρύσσει Στάση Εργασίας 12 - 3μμ - Π.Ο.Ε.ΔΗ.Ν.\nΗ ΠΟΕΔΗΝ προκηρύσσει Στάση Εργασίας 12 - 3μμ :: Π.Ο.Ε.ΔΗ.Ν.\nΗ ΠΟΕΔΗΝ προκηρύσσει Στάση Εργασίας 12 - 3μμ\nΑΡ. ΠΡΩΤ.: 284\nΗ ΠΟΕΔΗΝ προκηρύσσει Στάση Εργασίας 12-3 μμ. για την Παρασκευή 11/5/2018 και Συγκέντρωση 12.30μ.μ στον πεζόδρομο της Κοραή στα πλαίσια των κινητοποιήσεων της ΑΔΕΔΥ.\nΘα ακολουθήσει πορεία από τα προπύλαια με την ΑΔΕΔΥ\n15.000 εργαζόμενοι (14.000 στα Νοσοκομεία) με ελαστικές μορφές απασχόλησης υπηρετούν στα Νοσοκομεία, την Πρόνοια, το ΕΚΑΒ, τα Κέντρα Υγείας εκ’ των οποίων οι 8.000 είναι πρώην εργολαβικοί ή εργολαβικοί εργαζόμενοι με καταργημένες τις οργανικές θέσεις. Καλύπτουν μερικώς τα κενά των 30.000 αποχωρησάντων από τα Νοσοκομεία στα χρόνια των Μνημονίων.\n45.000 είναι οι κενές οργανικές θέσεις των Νοσοκομείων περισσότερες από τις μισές. Κάθε χρόνο αυξάνονται κατά χιλιάδες. Εάν απολυθούν οι συμβασιούχοι κατέρρευσαν τα Νοσοκομεία. Οι συμβάσεις των εκτάκτων λήγουν από 18 Μαΐου έως τέλος του χρόνου 2018.\nΟι πρώτες συμβάσεις που λήγουν είναι των 350 γιατρών και νοσηλευτών που εργάζονται στις ΜΕΘ μέσω ΚΕΕΛΠΝΟ. Θα κλείσουν άλλες 50 κλίνες ΜΕΘ!!!\nΘα ακολουθήσει η κατάργηση ολόκληρων κλινικών Νοσοκομείων.\nΗ Κυβέρνηση επιδιώκει την ΟΜΗΡΙΑ των εν λόγω υπαλλήλων έως τις εκλογές για ψηφοθηρικούς λόγους. Οι Αποφάσεις του Ελεγκτικού Συνεδρίου ορίζουν ότι δεν μπορούν να εργάζονται πέραν του 24μήνου καθότι καλύπτουν πάγιες και διαρκείς ανάγκες.\nΩς εκ τούτω η μοναδική λύση είναι η μονιμοποίηση των έκτακτων υπαλλήλων και η επανασύσταση των οργανικών θέσεων των υποστηρικτικών υπηρεσιών.\nΤα Νοσοκομεία είναι απαραίτητα στους πολίτες και μετά τις εκλογές. Η κυβέρνηση τα βλέπει ευκαιριακά για να κερδίσει κάποια ψηφαλάκια στις εκλογές.\nΜετά γαία πυρί μιχθήτω. Προτιμάει να προσλαμβάνει μετακλητούς υπαλλήλους στα Υπουργεία αντί για Νοσηλευτές και Ιατρούς.\nΔεν θα τους αφήσουμε να διαλύσουν τα Νοσοκομεία.


Ταξιδεύοντας με τον Σπούργιτα...: Κίνδυνος οι νυχτερινές βάρδιες και η έλλειψη ύπνου\nΚίνδυνος οι νυχτερινές βάρδιες και η έλλειψη ύπνου\nΟι ερευνητές της Ιατρικής Σχολής του πανεπιστημίου Χάρβαρντ και του Νοσοκομείου Brigham and Women's Hospital, με επικεφαλής τον νευροεπιστήμονα δρ. Όρφιου Μπάξτον, δημοσίευσαν τη σχετική μελέτη στο ιατρικό περιοδικό "Science Translational Medicine".\nΣύμφωνα με το BBC, έκαναν πειράματα με 21 άτομα και διαπίστωσαν ότι οι αλλαγές στον φυσιολογικό κύκλο του ύπνου - ξύπνιου, οδηγούσαν σε σταδιακή αδυναμία του σώματος να ελέγξει το επίπεδο του σακχάρου στο αίμα. Μάλιστα, μερικοί συμμετέχοντες στην έρευνα εμφάνισαν πρώιμα συμπτώματα διαβήτη μέσα σε λίγες μόνο εβδομάδες.\nΑναρτήθηκε από Ηλίας στις 7:18 π.μ.


Corsair K70 RGB - Keyboard Review - Alt-Tab\nCorsair K70 RGB – Keyboard Review\nΠριν μερικές μέρες πήρα στα χέρια μου το δικό μου Corsair K70 RGB MX RED. Παρακάτω ακολουθεί ένα αναλυτικό Review με φωτογραφίες και βίντεο δικά μου.\nΗ αγορά πληκτρολογίου είχε ξεκινήσει σαν ζήτημα για μένα από το 2014, λίγους μήνες μετά την αγορά του Corsair M65, η οποία σαν επιλογή ήταν ψάξιμο πολλών ωρών/ημερών/μηνών. Ο λόγος που δεν προχώρησα στην αγορά του Κ70 τότε, ήταν διότι δεν είχα τόσα χρήματα σε μετρητά και μου είχαν ήδη φύγει 1500€ για PC. Λόγω περιορισμού στο budget αγόρασα το Natec RX55. Δοκιμασμένο από φίλο, άριστο σε όλα. Μια πολύ καλή λύση που δεν είχε την ποιότητα ενός καλού πληκτρολογίου μεμβράνης, το οποίο θα αποχωριζόμουν δύσκολα για ένα μηχανικό πληκτρολόγιο, αλλά δεν είχε και την τιμή εκείνη που θα μου απαγόρευε να το κάνω απόσβεση σχετικά γρήγορα.\nΑς πάμε όμως στο K70. Μου άρεσε πάντα αλλά ήταν και είναι πολύ ακριβό. Το Strafe είχε ήδη κυκλοφορήσει αλλά σκέφτηκα πως αντί για K70 θα μπορούσα να πάω σε Strafe – κοντά στα 120€ που είχα σκοπό να διαθέσω. Ψάχνοντας για τρόπους αγοράς, ανακαλύπτω τις φοιτητικές πιστωτικές κάρτες, κάτι που μου έδωσε τελικά τη δυνατότητα «σπασίματος» του ποσού. Στο μεταξύ βγαίνει το strafe RGB την ώρα που μαγαζιά φθηνών αγορών είχαν το Κ70 σε ό,τι συνδυασμό και Switches ήθελα. Όλο αυτόν τον καιρό έχω δει δεκάδες βίντεο με διαφορές Μx Blue vs Μx Brown και Μx Red. Μέχρι και Sound Tests είδα για τη διαφορά στον ήχο πάνω στο ίδιο πληκτρολόγιο με τα 3 είδη διακοπτών. Είχα αποκλείσει το ΜΧ Blue παρόλο που το βρήκα παιχνιδιάρικο. Δοκίμασα το Blackwidow που όλοι έλεγαν ότι έχει παρόμοια Switches με MX Blue και δε το βρήκα κακό. Απλά έκρινα με βάση τη χρήση. Εγώ έψαχνα κάλυψη 12 ωρών ημερησίως για Typing/Gaming κάτι που κατά κοινή ομολογία δεν συνάδει με το MX Blue.\nΑργότερα δοκίμασα το ΜΧ Brown που ήταν απτό αλλά όχι «Clicky». Μπορώ να πω πως και αυτό μου άρεσε. Σειρά είχε το MX RED. Δεν έκοψα φλέβα αλλά ήταν μηχανικό και αρκετά καλό. Διάβαζα για πολύ καλό Response Time και γενικά ότι για typing και gaming είναι ίσως το καλύτερο για τα δικά μου γούστα. Επιπλέον, ήθελα αναβάθμιση της εμπειρίας μου πηγαίνοντας σε μηχανικό, όχι αλλαγή. Έτσι κατέληξα στα MX RED. Γενικά ψάχτηκα αρκετά ώστε να βρω το Corsair με άτοκες δόσεις και ετοιμοπαράδοτο. Έχω στείλει feedback σε όλα τα σκρουτζομάγαζα που έφερναν Corsair. Μέχρι και πλαίσιο μπήκα αλλά είχε μόνο Razer.\nΤο πληκτρολόγιο συνοδευόταν από μια πολύ όμορφη συσκευασία που όμως θέλει χειρουργείο μέχρι να το βγάλεις από εκεί. Με μια πρώτη ματιά θα δούμε πως υπάρχουν 2 USB θύρες. Για αποφυγή στατικού ηλεκτρισμού, διαθέτει static discharge σε κάθε πλήκτρο και φυσικά 100% Anti-Ghosting. Δυστυχώς, ΔΕΝ διαθέτει τα textured keys του K70 ούτε USB Passthrough. Για το πρώτο ο λόγος είναι μάλλον τα RGB ενώ για το δεύτερο, o λόγος είναι πάλι τα RGB αλλά από άλλη σκοπιά (αυτή της κατανάλωσης ενέργειας). Θα έπρεπε να έχει 3 USB 2.0 καλώδια ή 2 USB 3.0.\nΚαι πώς μπορείς να αποκλείσεις κάποιον από το να έχει παλιό PC αλλά καινούριο πληκτρολόγιο; Βέβαια θα μου πείτε το Strafe και το K95 γιατί έχουν; Καλή ερώτηση…\nNatec RX55 και Corsair K70 RGB\nΑπό ποιότητα κατασκευής, σκίζει. Είναι το σήμα κατατεθέν του πληκτρολογίου χωρίς καμία αμφισβήτηση. Τα πλήκτρα μου φάνηκαν αρκετά καμπυλωτά αλλά και στενά μεταξύ τους. Από εκεί και πέρα, πλήκτρα όπως το backspace, το shift, το space και γενικά τα μεγάλα πλήκτρα έχουν τον ήχο των κλασσικών Microsoft Keyboards. Η Corsair έχει βάλει 2 ελατήρια-στηρίγματα στις άκρες των μεγάλων πλήκτρων για να υπάρχει σταθερότητα σε όποιο σημείο τους και να τα πατήσεις και να μην μπατάρουν. Η ροδέλα του ήχου όσο και αν ακουστεί παράξενο τρίζει λίγο στο Volume Up αλλά είναι πολύ καλή σε ποιότητα – σίγουρα καλύτερη από όσο φαίνεται στα βίντεο. Προτιμώ βέβαια πλήκτρο Volume Up/Down. Τα Multimedia Keys είναι εξίσου πολύ καλά σε ποιότητα. Το πάτημα τους θα μας θυμίσει τα ακριβά στερεοφωνικά που όλοι οι μουσικόφιλοι γονείς μας είχαν λίγο-πολύ σπίτι με μοναδικό μείον ότι η πρόσβαση σε αυτά γίνεται “μετ’ εμποδίων” λόγω του ύψους του numpad. Αν πήγαιναν κάπου αλλού στο πληκτρολόγιο, αμφιβάλλω αν θα ήταν τόσο καλό. Αυτό που μπορεί να μας απασχολήσει είναι η σκόνη. Το αλουμίνιο κάνει καλή δουλειά και ο συνδυασμός με τους διακόπτες κάνουν το καθάρισμα μια αρκετά εύκολη υπόθεση είτε με πιστολάκι, είτε με πινελάκι.\nΦυσικά δε μπορώ να μην αναφερθώ στο καλώδιο. Πρόκειται για ένα δύσκαμπτο καλώδιο που δε θα βολέψει όλους τους κατόχους αλλά σίγουρα είναι πολύ καλό σε ποιότητα, και μακρύ όσο χρειάζεται. Ωστόσο, αυτό το πλεκτό στυλ που συναντάω ολοένα και περισσότερο μαζεύει σκόνη.\nΣε ό,τι έχει να κάνει με την αίσθηση θα χρειαστεί μια ειδική μνεία στην εργονομία. Νομίζω ότι θα εκτιμήσετε πολύ τη δουλειά της Corsair στο εν λόγω κομμάτι. Με σύστημα ύψους τόσο πάνω όσο και κάτω, μπορείτε να έχετε το πληκτρολόγιο σε όποια θέση θέλετε. Επιπλέον το Wrist Rest Pad νομίζω ότι αλλάζει εντελώς την αίσθηση αλλά και την εμφάνιση του πληκτρολογίου. Βελούδινη και Prestigious υφή, απόλυτα σωστή εργονομία σε όποια στάση και αν γράφετε. Επίσης, λόγω των πόρων που έχει, συστήνεται και για ανθρώπους που ιδρώνουν εύκολα στα χέρια. Ωστόσο, μαζεύει εύκολα σκόνη πάνω του. Αν γράψετε μια φορά με το Pad αυτό δεν το βγάζετε ποτέ.\nΟ ήχος του μηχανικού\nΑν υπάρχει κάτι που αναστατώνει σε ένα μηχανικό πληκτρολόγιο είναι ο ήχος των διακοπτών, ήχος που ακούγεται τόσο ωραίος στα αυτιά. Όταν ξεκινάς να πληκτρολογείς καταλαβαίνεις τι εστί μηχανικό. Το βασικότερο κουμπί των FPS Gamers ή των Typers, ίσως να είναι το Shift. Το να το πατάς πάντα με το μικρό σου δάχτυλό είναι κάτι που συμβαίνει εκατοντάδες φορές μέσα στη μέρα και μπορώ να πω ότι στο Natec που είχα ήταν πολύ κακό, σε σημείο να με πονάει στο BattleField 4. Στην προκειμένη περίπτωση, το Shift εδώ είναι μαλακό όπως πρέπει ενώ το Space είναι πολύ ελαφρύ με ένα τεράστιο μείον: Στο σημείο που το πατάμε πιο πολύ χάνει τη matte επιφάνειά του. Σύνηθες για ένα πληκτρολόγιο αλλά πιστεύω πως θα έπρεπε να είναι πιο ανθεκτικό. Σε καμία περίπτωση μην γράψετε με χέρια λαδωμένα. Είναι matte τα πλήκτρα και λεία με στοιχειώδη τριβή που το λίγο λάδι από ένα πιτόγυρο που τρως καθώς γράφεις μπορεί να σε ξενερώσει άσχημα.\nΤο λογισμικό Corsair Utility Engine(CUE)\nΠρόκειται για το λογισμικό που δίνει δύναμη στο πληκτρολόγιο να παραμετροποιηθεί μέχρι τέλους.\nΞεχωριστός φωτισμός/πλήκτρο: εύκολο\nΠροφίλ/εφαρμογή: ακόμα πιο εύκολο\nKey Mapping: Γελοίο\nΜέσα στο λογισμικό υπάρχουν διάφορα προφίλ. Κάθε προφίλ έχει τουλάχιστον και από ένα mode. Κάθε mode μπορεί να απευθύνεται σε διαφορετικό χρώμα πλήκτρων και/ή μια διαφορετική προσέγγιση από άποψη key assignment. Μπορεί κάποιος να ομαδοποιήσει τα πλήκτρα και να τα χρωματίζει κατά βούληση. Μπορούμε να φτιάξουμε modes με κύματα ή σταθερά χρώματα ή να τα κάνουμε να αλλάζουν χρώμα με το απλό πάτημα, για παράδειγμα μόνο στα WASD ή/και τα βελάκια.\nΑν δημιουργήσουμε ένα WASD Lighting Effect (όπως είναι άσπρα ενώ τα υπόλοιπα κόκκινα), και θελήσουμε να κάνουμε τα κουμπιά κίτρινα για δοκιμή, το εφέ αποθηκεύεται στη μνήμη του λογισμικού με το περιορισμό ότι δε μπορούμε να το ανακτήσουμε απευθείας από το Group που έχουμε σχεδιάσει. Αντ’ αυτού πρέπει να κάνουμε export το light effect στο PC και μετά import στο mode που θέλουμε. Έτσι είναι πιο εύκολο να δημιουργήσουμε νέο light effect παρά να ανακτήσουμε το υπάρχον. Αυτό έχει σαν αποτέλεσμα να δημιουργούνται σκουπίδια. Το ακόμα χειρότερο είναι ότι αν έχουμε κάνει ένα εντυπωσιακό προφίλ που μας έχει πάρει μέρες προετοιμασίας, προφανώς και δεν θα προσέξουμε τι όνομα θα βάλουμε στα light effects. ΑΥΤΟ ΕΙΝΑΙ ΟΛΕΘΡΙΟ ΛΑΘΟΣ, καθώς αν κάνουμε export το profile για να ανέβει στο community της corsair ή το δώσουμε σε έναν φίλο μας, θα κουβαλήσει μαζί τους όλα τα σκουπίδια και όλα τα light effects από όλα τα προφίλ. Άρα, αν θέλουμε να κάνουμε ένα πολύ καλό προφίλ για να πάει στην Corsair και να δεχτούμε βροχή από likes, τα κάνουμε όλα ένα Back Up και τα διαγράφουμε, ή απλά θυμόμαστε να κάνουμε ένα xls με κάθε effect και key assignment με αναφορά σε ποιο προφίλ έχει μπει και σε τι group πλήκτρων ανήκει.\nΓενικά είναι αχανές λογισμικό που στην προσπάθεια του να δαμάσει το πληκτρολόγιο, χάνει σε ευκολία χρήσης. Είναι σαν να έχεις Bugatti Veyron με το Gearbox στο κάθισμα του συνοδηγού. Θα αλλάξεις ταχύτητες αλλά θα σου βγει η πίστη μέχρι να το κάνεις.\nΤο καλό είναι ότι στο πληκτρολόγιο αυτό λύνεται. Το κακό είναι ότι έχουν περάσει 2 χρόνια σχεδόν από την έλευση του CUE και δεν έχει φτιαχτεί ακόμα.\nΌπως ίσως να διαβάσατε παραπάνω, το Κ70 RGB έχει 2 USB βύσματα λόγω αυξημένης ζήτησης σε ρεύμα. Αν το βάλεις σε USB 2.0 χρειάζονται και οι δύο. Αν μπει σε USB 3.0 μόνο η μία. Ο λόγος είναι πως τόσα RGB LED χρειάζονται παραπάνω ρεύμα. Ο φωτισμός τους γίνεται ιδιαίτερα αντιληπτός με το που σβήσουν τα φώτα.Σκεπτόμενοι ότι οι θύρες USB δίνουν 5V DC ρεύμα και οι USB 2.0 είναι 0,5 Α, ενώ οι USB 3.0 στα 0.9 Α, με απλά μαθηματικά χρειάζεται γύρω στα 5 Watts μέγιστο ρεύμα.\nΑυτό που δεν έχω δει σε κανένα άλλο Review είναι το θέμα της αντανάκλασης του φωτός. Στο δικό μου K70 RGB έχω το num pad πράσινο (G 255 στην RGB κλίμακα) ενώ την οχτάδα δίπλα τους (Insert, Home, Delete) τα έχω μοβ. Το πρόβλημα είναι πως τα χρώματα αυτά αντανακλώνται το ένα πάνω στο άλλο, δημιουργώντας έτσι ένα αντιαισθητικό αποτέλεσμα (δείτε την εικόνα παρακάτω). Όμοια έχω κόκκινα τα typing keys και πράσινα τα numbers πάνω από τη γραμμή του QWERTY. Μόνο που εκεί η ανάμειξη τους κάνει ένα πιο ωραίο χρώμα που φέρνει σε πορτοκαλί. Αυτό οφείλεται ότι το LED δεν είναι μέσα στον διακόπτη όπως συμβαίνει στα Romer-G της Logitech αλλά στην πάνω μεριά του διακόπτη. Αυτό διορθώνεται με χρήση ομοιόμορφων χρωμάτων, κάτι που απαιτεί χρόνο και καλή γνώση των συνδυασμών RGB.\nΣυνθήκες στο Gaming\nΔοκιμάσαμε το Corsair K70 RGB στα παρακάτω παιχνίδια:\nΔιαπιστώνουμε αρχικά πως αποτελούν διαφορετικά είδη παιχνιδιών. Στα Call of Duty και Robocraft, η αλήθεια είναι ότι τα Texture keys θα μας έλυναν τα χέρια αλλά ακόμα και έτσι μπορώ να πω ότι η εμπειρία ήταν σκάλες ανώτερη από προηγούμενα πληκτρολόγιο που χρησιμοποιούσα. Ωστόσο, η μετάβαση από τα WASD στα αριθμητικά (1-6) ήταν μια πιο δυσάρεστη εμπειρία. Σε καμία περίπτωση δε θα σας πονέσει το μικρό δάχτυλο από τα πατήματα στο Shift. Αν και στο Call of Duty η μεγαλύτερη «μαγκιά» είναι να έχεις καλό ποντίκι με DPI προσαρμοσμένα στις ανάγκες σου. Φυσικά σε ό,τι έχει να κάνει με τo Project Cars, έχω να πω ότι το παιχνίδι φωνάζει για τιμονιέρα και ακόμα και με gamepad που δοκίμασα (Logitech F310) δεν υφίσταται σύγκριση. Στο GTA V, θα εκτιμήσετε πραγματικά το πόσο μαλακό είναι το space όταν επιχειρήσετε κάποιο Drift.\nΚάτι που πραγματικά έχω αγαπήσει, είναι το γράψιμο. Ως λάτρης του γραψίματος μόνο καλά λόγια έχω να πω. Μου δίνεται κίνητρο να γράψω. Από τη μέρα που το αγόρασα, πληκτρολογώ κατά μέσο όρο 2000 λέξεις την ημέρα με το numpad να ξεχωρίζει μακράν από όλα τα υπόλοιπα πλήκτρα. Βέβαια η γενικότερη απόσταση μεταξύ των πλήκτρων είναι κάτι που χρειάζεται χρόνο για να συνηθιστεί. Όταν έφυγα ταξίδι με το Laptop που παραδοσιακά αγαπώ για την ευκολία στο γράψιμο, μπορώ να πω ότι απογοητεύτηκα μετά από 2 εβδομάδες συνεχούς χρήσης K70.\nΤι θα θέλαμε παραπάνω\n+ USB passthrough και/ή audio jacks\n+ Ένα δύο macro keys δίπλα στο win lock για internet/calculator/mode switching κλπ\n+ Keycap remover ή/και textured WASD/1-6 number όπως το απλό k70\n+ Ίσως ένα FN button για να έξτρα macros\nΜιλάμε για το κορυφαίο ίσως premium standard type μηχανικό πληκτρολόγιο που κυκλοφορεί εκεί έξω. Η Corsair έχει κάνει απίστευτη δουλειά σε όλα τα μέρη του πληκτρολογίου και δίνει αυτό ακριβώς που πληρώνεις. Την καλύτερη ποιότητα, τα καλύτερα χαρακτηριστικά και χώρο για βελτίωση. Έχει συγκεκριμένες αδυναμίες και άπειρες δυνατότητες. Το καλό είναι ότι καμία σχεδόν από αυτές τις αδυναμίες δεν το κάνει δύσχρηστο (πέρα από την απουσία macros μερικές φορές). Απλά η απουσία τους θα έκανε ακόμα πιο ωραία τη ζωή του κατόχου του.\nΤα LED είναι τόσο φωτεινά που στο σκοτάδι μόνο με αυτά μπορείς να δεις μπροστά σου\nPhoto Credits: Andreas Ranik Photography\nCherry MXCherry MX REDcorsairCorsair k70 RGBHeadlinerHOTkeyboardLEDMechanicalperipheralReview


ΠΑΝΤΟΥ ΣΥΝΩΜΟΣΙΕΣ «ΒΛΕΠΕΙ» Η ΑΓΚΥΡΑ! | δημοκρατία\nΤο άρθρο σε φιλικό μέσο του Ερντογάν που δείχνει ότι η Τουρκία διακατέχεται από το «σύνδρομο της περικυκλωμένης χώρας»\nΑπό τον ΣΑΒΒΑ\nΗ Τουρκία εκλαμβάνει τα γεγονότα που είναι σε εξέλιξη στην ευρύτερη περιοχή της Αν. Μεσογείου, της Μέσης Ανατολής και της Συρίας ως μια συνωμοσία που έχει στόχο την περικύκλωση της Τουρκίας και στη συνέχεια ακόμα και τον διαμελισμό της.\nΑυτό το σύνδρομο της περικυκλωμένης χώρας καθορίζει και τις πολιτικές της Αγκυρας σε όλα τα μέτωπα, από το Κουρδικό και το Παλαιστινιακό έως το μέτωπο της Λιβύης και τα ενεργειακά -και όχι μόνο- μέτωπα της Κύπρου, της Αν. Μεσογείου και του Αιγαίου.\nΓια να κατανοήσουμε καλύτερα αυτήν την κατάσταση, θεωρώ ότι είναι αποδοτικό να δούμε τι λέει για όλα αυτά ο Ιμπραΐμ Καραγκιούλ, γενικός διευθυντής της «Γενί Σαφάκ», επικοινωνιακής ναυαρχίδας του Ερντογάν, ο οποίος δίνει τη γραμμή και προετοιμάζει την τουρκική κοινή γνώμη για όσα θα συμβούν, ώστε να εξασφαλιστεί η στήριξή της στις κυβερνητικές αποφάσεις.\nΔεν υιοθετούμε όσα λέει ο Τούρκος αναλυτής, απλά τα διαβάζουμε και τα προσθέτουμε σε όσα γνωρίζουμε, ώστε να κάνουμε καλύτερη ανάλυση της κατάστασης.\nΑς δούμε, λοιπόν, τα πιο σημαντικά σημεία του άρθρου που τιτλοφορείται «Η πειρατεία και η ληστρικότητα έφτασαν στα σύνορά μας».\nΟ Καραγκιούλ πρώτα αναφέρεται σε απόφαση των ΗΠΑ, Ισραήλ, Σ. Αραβία και Ηνωμένα Αραβικά Εμιράτα να συγκροτήσουν στρατιωτικό μηχανισμό ελέγχου της θαλάσσιας περιοχής που εκτείνεται από την Ερυθρά Θάλασσα στον Ινδικό Ωκεανό μέχρι τα Στενά του Ορμούζ, με αφορμή τις πρόσφατες επιθέσεις σε δεξαμενόπλοια.\nΟ αρθρογράφος θεωρεί ότι «το ίδιο σχέδιο θα μεταφέρουν στην Αν. Μεσόγειο. Θα ιδρύσουν έναν πολυεθνικό οργανισμό κατάληψης της περιοχής».\nΧαρακτηριστικά αναφέρει ότι «[ΗΠΑ, Ισραήλ, τα κράτη της Ε.Ε., Αίγυπτος, ΗΑΕ και Σ. Αραβία] σχεδιάζουν έναν χάρτη, με βάση τον οποίο η Τουρκία θα εγκλειστεί και θα φυλακιστεί στην Ανατολία.\nΚαι το τελευταίο βήμα θα είναι να τη χτυπήσουν εκεί, όταν θα την έχουν απομονώσει από τις θάλασσες.\nΟι ΗΠΑ και οι σύμμαχοί τους θα συγκροτήσουν έναν διεθνή μηχανισμό ελέγχου στην Αν. Μεσόγειο. Πιστεύω ότι τα σχέδια γι’ αυτόν είναι ήδη έτοιμα.\nΤον μηχανισμό που συγκρότησαν στα Στενά του Ορμούζ θα τον μεταφέρουν στην Αν. Μεσόγειο. Και τότε θα αρχίσουμε να συζητάμε την κατάληψη της Αν. Μεσογείου.\nΚαι τότε θα μας ζητηθεί να θυσιάσουμε την ΤΔΒΚ».\nΣτη συνέχεια αναφέρεται στις περιοχές ανατολικά του Ευφράτη, συνδέοντας τα «μέτωπα» της Συρίας και της Αν. Μεσογείου, λέγοντας ότι «αν η Τουρκία είχε κάνει την επιχείρηση και είχε εισβάλει στην περιοχή ανατολικά του Ευφράτη, σήμερα δεν θα ήταν τόσο εύκολη η περικύκλωσή της στην Αν. Μεσόγειο.\nΚαι δεν θα κινδύνευε τόσο πολύ η ΤΔΒΚ».\nΜάλιστα, σημειώνει ότι εκτός από την παρουσία των ΗΠΑ, Ισραήλ, ΗΑΕ και Σ. Αραβίας στη ζώνη της τρομοκρατίας (σ.τ.μ.: εννοεί το κουρδικό κράτος που λειτουργεί ντε φάκτο στην περιοχή ανατολικά του Ευφράτη, στη Β. Συρία) προστίθεται και η παρουσία της Γερμανίας, της Αγγλίας, της Γαλλίας και άλλων χωρών της Ε.Ε., που έχουν αρχίσει να στέλνουν εκεί στρατεύματα και να αυξάνεται έτσι ο αριθμός των ξένων στρατευμάτων στην εν λόγω περιοχή. Ολοι προετοιμάζονται για να αντιμετωπίσουν μια επιχείρηση της Τουρκίας».\nΤο εντυπωσιακό είναι ότι ο Καραγκιούλ προβλέπει και επίθεση κατά της Τουρκίας στο Αιγαίο.\nΣυγκεκριμένα: «Ειδικά στο Αιγαίο θα δεχτούμε μια σοβαρή επίθεση. Το αμέσως επόμενο διάστημα θα συγκροτηθούν διεθνείς μηχανισμοί και στην Αν. Μεσόγειο και στο Αιγαίο, και η Τουρκία θα τεθεί υπό πίεση. Θα απειληθεί, θα δεχτεί ακόμα και ανοιχτές επιθέσεις. Αν δεν δούμε αυτόν τον χάρτη που πάει να σχεδιαστεί, αν δεν καταπολεμήσουμε αυτήν την κατάσταση, στο εξωτερικό και το εσωτερικό, καταστρέφουμε τη χώρα μας. Χάνουμε έναν ολόκληρο αιώνα».\nΣτη συνέχεια θεωρεί ότι η κριτική που δέχεται ο Ερντογάν στη χώρα του γίνεται «για να ενισχύσουν εκείνους τους έξω που περικυκλώνουν την Τουρκία».\nΠαράλληλα, κάνει λόγο για την «ασπίδα άμυνας» της Τουρκίας στην οποία περιλαμβάνει και τα Σκόπια! Οπως αναφέρει, «η ασπίδα άμυνας της Τουρκίας αρχίζει από το εσωτερικό της Συρίας, από τη Λιβύη, την ΤΔΒΚ, το Σεράγεβο και τα Σκόπια. Αν δεν είμαστε εκεί, αυτό θα πει ότι δεν θα μπορέσουμε να είμαστε ούτε στα σύνορά μας».\nΚαι το άρθρο, αφού επαναλαμβάνει ότι υπάρχει σχέδιο εις βάρος της Τουρκίας, ουσιαστικά προσπαθεί να συσπειρώσει τους αναγνώστες του στο πλευρό του Ερντογάν, καλώντας τους να δουν το «Μεγάλο Παιχνίδι»: «Ενα “Μεγάλο Παιχνίδι” παίζεται στα νότιά μας: Ανοίξτε τα μάτια σας. Η πατρίδα μας θα σπάσει αυτόν τον κλοιό. Θα δημιουργήσουμε ένα αδιάσπαστο εσωτερικό μέτωπο και ο λαός μας θα αγωνιστεί με συνείδηση. Το έθνος μας είναι έτοιμο να πληρώσει κάθε τίμημα. Ομως μην είστε τυφλοί. Ανοίξτε τα μάτια μας και δείτε το Μεγάλο Παιχνίδι που παίζεται στα νότιά μας, όπως πριν από εκατό χρόνια. Ανοίξτε τα μάτια σας και μην επιτρέψετε να συμβεί».


ΑΛΗΘΕΙΑ: Η Κατερίνη, η Πιερία όπως και όλη η Ελλάδα έστειλε σήμερα το μήνυμα της στην Κυβέρνηση. Ή είστε μαζί μας ή είστε απέναντι μας! (ΒΙΝΤΕΟ)\nΔυστυχώς για άλλη μια φορά, είχαμε διαφορετικές συγκεντρώσεις διαμαρτυρίας, φέτος τρεις!\nΤο ΠΑΜΕ στην κεντρική πλατεία Κατερίνης, του Εργατικού Κέντρου Κατερίνης και φέτος του Εμπορικού Συλλόγου μαζί με άλλους φορείς και συλλόγους (Ιατρικός, Φαρμακευτικός, Δικηγορικός, Φοροτεχνικών κ.α) στην πλατεία Συντριβανίου!\nΆποψη μας είναι ότι τουλάχιστον οι δυο τελευταίες συγκεντρώσεις θα μπορούσαν να γίνουν μαζί…\nΣτα αξιοσημείωτα είναι το κλείσιμο της τράπεζας Πειραιώς στον κεντρικό πεζόδρομο Κατερίνης από τους απεργούς.\nΤο ιδιαίτερο χρώμα που έδωσαν οι αγρότες της Πιερίας, που ήταν μπροστάρηδες στις κινητοποιήσεις, παρά την κόπωση των αγώνων που έχουν δώσει ως τώρα.\nΕίδαμε τους ιδιοκτήτες βενζινοπώλες, ταξιτζήδες από το Λιτόχωρο και πάρα πολλά σωματεία και φορείς.\nΤα Σούπερ Μάρκετ της πόλης μας ανοικτά όλα!\nΌλα ανοικτά εκτός από ένα.\nΤο Σούπερ Μάρκετ "Τρία Μάρκετ" ήταν κλειστό και συμμετείχε στις απεργιακές κινητοποιήσεις και μπράβο του.\nΑκόμα και οι καφετερίες έκλεισαν τα καταστήματα τους για λίγη ώρα, κάνοντας μας μεγάλη χάρη, και φυσικά αμέσως μόλις πέρασε η πορεία άνοιξαν!\nΥπήρχαν όμως και καφετερίες που δεν έκλεισαν καθόλου (χαζές είναι…), μετρούσαν κεφάλια σήμερα!\nΥπήρχαν όμως και καφετερίες που δεν άνοιξαν καθόλου και είναι άξιες συγχαρητηρίων.\nΔεν φταίνε όμως μόνο η καφετερίες που ανοίγουν…\nΜόλις τελείωσαν οι απεργιακές εκδηλώσεις, κύματα οργισμένων και διψασμένων απεργών έδωσαν πραγματικό πόλεμο για να βρουν μια κενή θέση στις καφετερίες του κέντρου της πόλης μας για έναν kapoutsino, και τα κατάφεραν!\nΤο συνδύασαν τέλεια οι συμπολίτες μας, απεργία το πρωί , καφές το μεσημέρι…\nΕκτός όμως από όλα αυτά τα χαριτωμένα, σήμερα βγήκε ένα σημαντικό συμπέρασμα.\nΟ κόσμος αρχίζει και κουνιέται λίγο, και αυτό είναι μεγάλη επιτυχία του… ΣΥΡΙΖΑ που κατάφερε να ενώσει πολλούς και διαφορετικούς επαγγελματικούς και κοινωνικούς κλάδους εναντίον του.\nΜήνυμα υπάρχει και είναι ότι ή είστε με τον λαό ή είστε απέναντι του.\nΕλπίζω μόνο η κυβέρνηση ΣΥΡΙΖΑ, να αξιοποιήσει κατάλληλα το μήνυμα που του στέλνει ο λαός και να μην το ρίξει στο κάδο των αχρήστων όπως το περήφανο ΟΧΙ του καλοκαιριού…\n*Σε λίγο μεγάλο φωτορεπορτάζ από την σημερινή απεργία στην Κατερίνη


Ο Θανάσης Αλευράς αποκάλυψε για πρώτη φορά το αυτοάνοσο νόσημα από το οποίο πάσχει | Gpop.gr\nΟ Θανάσης Αλευράς αποκάλυψε για πρώτη φορά το αυτοάνοσο νόσημα από το οποίο πάσχει\nΚαλεσμένος στο Thrive βρέθηκε ο ηθοποιός Θανάσης Αλευράς, ο οποίος συζήτησε με τη Ζέτα Δούκα για την αξία που έχει το να μπορούμε να ζητάμε βοήθεια, όταν τη χρειαζόμαστε.\nΟ Θανάσης Αλευράς μάλιστα για πρώτη φορά αποκάλυψε πως πάσχει από ψωρίαση, ένα αυτοάνοσο νόσημα που τον ταλαιπωρεί από το 2004.\n«Εγώ δημιούργησα ένα αυτοάνοσο, που έχουν πολλοί άνθρωποι από ότι ακούω. Μου διέγνωσαν ψωρίαση μετά την τελετή λήξης των Ολυμπιακών Αγώνων του 2004. Αυτό δείχνει πως ο οργανισμός δεν μπορεί να ξεχωρίσει τον ίδιο του τον οργανισμό και του επιτίθεται σαν εχθρό. Ευγνωμονώ που δεν είναι κάτι σοβαρότερο.\nΈχω με αυτή τη σκέψη καταφέρει να το κρατάω σε μια μόνιμη ύφεση, που για μένα αυτό είναι το μεγαλύτερο δώρο. Εύχομαι κάποια στιγμή να αυτοιαθω, όπως αυτονόσησα. Δεν είμαστε καλά με τον εαυτό μας γιατί πάμε παραφύση σε πολλά πράγματα. Πάντα μπροστά είναι τα λεφτά ο χρόνος και η εργασία. Οπότε τι θα κάνει το σύστημα; Θα αντιδράσει» είπε ο Θανάσης Αλευράς.\nΗ Kim Kardashian αποκάλυψε το πρόβλημα υγείας που…\nΘανάσης Βισκαδουράκης για Πάολα: “Η Πάολα άφησε σε…\nKim Kardashian: «Η ψωρίαση έχει γεμίσει το σώμα μου»\nΟ Θανάσης Βισκαδουράκης νανουρίζει το γιο του…\nPrevious Post: Ο Άρης Σερβετάλης αποκαλύπτει το λόγο που δίνει σπάνια συνεντεύξεις\nNext Post: Θέατρο Αερόπλοιο: «Παιδιά με δικαιώματα, μεγάλα κατορθώματα»


«Θα ολοκληρωθεί κανονικά το Tour de France» - CBB\nΑρχική Αθλητισμός «Θα ολοκληρωθεί κανονικά το Tour de France»\nΟι πιθανότητες να μην ολοκληρωθεί το «Tour de France» λόγω της πανδημίας του κορονοϊού είναι πολύ μικρές, όπως δήλωσε το Σάββατο ο Γάλλος υπουργός Αθλητισμού Ζαν-Μισέλ Μπλανκέ.\n«Σε κάθε θέμα, είτε πρόκειται για το Tour είτε για οτιδήποτε άλλο, πρέπει να είμαστε σε θέση να προσαρμoζόμαστε, να είμαστε σε θέση να παίρνουμε αποφάσεις ανάλογα με την κατάσταση», δήλωσε ο Μπλανκέ σε δημοσιογράφους πριν από το πρώτο στάδιο της διοργάνωσης.\n«Αυτό θα μπορούσε να συμβεί και εδώ, αλλά φυσικά ελπίζω ότι δεν θα γίνει και νομίζω ότι δεν θα γίνει επειδή οι διοργανωτές του Tour έχουν κάνει εξαιρετική δουλειά. Οι πιθανότητες του γύρου να μην φτάσει στο Παρίσι είναι πολύ μικρές.»\nΕπόμενο άρθροΓώγος: Υπάρχει ασφάλεια για την επιστροφή των παιδιών στα σχολεία


CYRIL HENSCHKE '12 750ml - Κρασιά\nCYRIL HENSCHKE '12 750ml\nΤο Cyril Henschke είναι το δεύτερο καλύτερο κρασί της συγκλονιστικής γκάμας των Henschke, μετά από το υπέρ-σπάνιο Hill of Grace.\nΕίναι ένα υπέροχο Cabernet Sauvignon μαζί με 15% Cabernet Franc και 15% Merlot είναι πολύ κοντά στο στυλ των μεγάλων Chateaux του Bordeaux και συγκεκριμένα του Pauillac. Πολύπλοκο, πυκνό, μπαχαρένιο, αλλά και γεμάτο από ώριμα φρούτα. Εδώ, τα αμπέλια είναι «μόνο» 80 ετών.\nΣυνοδεύει ιδανικά κόκκινα και λευκά κρέατα, bbq, ζυμαρικά με πικάντικες σάλτσες, ποικιλίες λιπαρών και αρωματικών τυριών αλλά και σοκολάτα και φρούτα. Σερβίρεται στους 16-18°C.\nBbq, Foie Gras, Αλλαντικά, Αρνάκι, Ζυμαρικά, Κόκκινο Κρέας, Κοτόπουλο, Κρεμώδεις & Πλούσιες Σάλτσες, Κυνήγι, Μοσχαράκι Γάλακτος, Πάπια, Σοκολάτα, Τυριά, Φρούτα\nΑξιολογείτε: CYRIL HENSCHKE '12 750ml


Έκτακτο: Oι πρώτες εικόνες από το UFO της Βαλτικής (Video)\nPosted on 16 Ιουνίου 2012 10 Ιανουαρίου 2016 by Κατοχικά Νέα\nΗ ομάδα Ocean X κατέβηκε τελικά στον βυθό της Βαλτικής οπού εκεί ήρθαν αντιμέτωποι με κάτι που δεν είχαν ξαναδεί ποτέ. Αρχικώς πίστεψαν ότι πρόκειται για ένα μεγάλο βράχο, αλλά μετά από καλύτερη παρατήρηση αντίκρισαν ένα αντικείμενο που έμοιαζε περισσότερο σαν ένα τεράστιο μανιτάρι, 3-4 μέτρων με στρογγυλεμένες πλευρές και τραχιές άκρες.\nΣτην κορυφή του μανιταριού υπάρχει ένας κύκλος σχηματισμένος από πέτρες. Η μορφή του σχεδίου θυμίζει αυγό. Όπως είναι τοποθετημένες οι πέτρες μοιάζει σαν άνοιγμα στην κορυφή του αντικειμένου. Οι πέτρες καλύπτονται από κάτι που μοιάζει με αιθάλη.\nΟ Stefan Hogeborn ένας από τους δύτες της Ocean X αναφέρει: στην διάρκεια της εικοσαετούς καριέρας μου στις καταδύσεις δεν έχω ξαναδεί ποτέ μου κάτι τέτοιο. Κανονικά οι πέτρες δεν καίγονται. Δεν μπορώ να εξηγήσω αυτό που είδαμε..πήγα εκεί για να δώσω απαντήσεις στις ερωτήσεις μου, και γύρισα με περισσότερες ερωτήσεις! Η διαδρομή προς το αντικείμενο μπορεί να περιγράφει ως ένας διάδρομος ή ένα κατηφορικό μονοπάτι. Κάτι ισοπέδωσε τον βυθό και στο τέλος του διαδρόμου υπάρχει το αντικείμενο.\nΑρχικώς σκεφτήκαμε πως είναι απλά μια πέτρα, αλλά αυτό είναι κάτι άλλο. Και επειδή δεν έχει αναφερθεί ποτέ στην Βαλτική ηφαιστειακή δραστηριότητα το κάνει ακόμα πιο παράξενο.\nΑυτή την στιγμή οι επιστήμονες εξετάζουν δείγματα από το κυκλικό αντικείμενο, καθώς και πληροφορίες από την επεξεργασία των δεδομένων του σόναρ του πλοίου.


Θέρμο: Η καρδιά της Αιτωλίας | Sovara\nΑρχική ΤΑΞΙΔΙΑ & ΠΟΛΙΤΙΣΜΟΣ Θέρμο: Η καρδιά της Αιτωλίας\nΘέρμο: Η καρδιά της Αιτωλίας\nΘες ηλιοβασίλεμα στην Τριχωνίδα; Πας στο Πετροχώρι. Βουτιές στη λίμνη; Στην Κάτω Μυρτιά. Ψάχνεις την έδρα του Κοινού των Αιτωλών; Γνωρίζεις το Θέρμο – τη γενέτειρα του πατρο-Κοσμά. Θες κοιλάδες, ρέματα και εκτός δρόμου πορείες; Πας βόρεια, στα αιτωλικά βουνά, εκεί που πιο ψηλά δεν πάει.\nΟ ψαράς Ανδρέας Ζαρκάδας, στο λιμάνι του, την Κάτω Μυρτιά\nΚαι βουνό και λίμνη. Ή μήπως… θάλασσα; Απέραντη μοιάζει από το Πετροχώρι, απ’ τη θέση θέας (και σημείο ραντεβού) για καθημερινά «επικά» ηλιοβασιλέματα. Χαμηλότερα ξεδιπλώνεται η «Αμμουδιά», στο χείλος ενός βράχου εποπτεύει τα νερά της η λησμονημένη Μονή Φωτμού (16ος αι.) κι ύστερα, ξεκινά ένας δενδροσκέπαστος παραλίμνιος δρόμος-τούνελ στα Ιαματικά Λουτρά και τα διάσημα φαγοποτεία της Κάτω Μυρτιάς.\nΑν έρθεις με άδεια χέρια, θα το μετανιώσεις. Στην Κάτω Μυρτιά και την Αγία Σοφία, γειτονιές- γειτονιές τα πολύχρωμα, απλωμένα κιλίμια, καταδεικνύουν τους χώρους του… φυσικού καθαρισμού. Δεν τους χάνεις. «Καταρράκτες» διαβάζεις σε ταμπέλα της Κάτω Μυρτιάς και μετά τον νερόμυλο Κωνσταντόπουλου (λειτουργεί αδιάκοπα από το 1771), άλλοι δύο (ανενεργοί) εκμεταλλεύονται εδώ και αιώνες την ορμή του Διχαλορέματος.\nΤο αρχαίο Θέρμο δεν ήταν «πόλη». Λειτουργούσε ως χώρος συγκέντρωσης της Αιτωλικής Συμπολιτείας\nΤα αφρισμένα νερά μοιάζουν να πηγάζουν απ’ τη χτισμένη σε βράχο Αγία Ελεούσα που δεσπόζει στην κορφή τους, κι έχουν για γείτονα, τον επίσης διάσημο, δίδυμο καταρράκτη του Μοκιστιάνου – προσβάσιμο κι απ’ την Αγία Σοφία και την Κ. Μυρτιά.\nΣτο «άντρο» της κατάνυξης: εσπερινός στο κατάγραφο καθολικό της Μονής Μυρτιάς\nΜια ανάσα παίρνεις και μπαίνεις στο Θέρμο. Συνεχίζεις βόρεια, προς Μέγα Δένδρο, στα χνάρια του πατρο-Κοσμά. Εδώ το 1714, πριν από 300 χρόνια, ο Κοσμάς ο Αιτωλός ξεκίνησε τη μοναχική, πολύμοχθη πορεία του για την ανύψωση του ηθικού των Ελλήνων. Εγινε ο ιεραπόστολος και ο εθνεγέρτης, ο ιδρυτής πλήθους σχολείων όπου περιηγήθηκε, αυτός που έθεσε τα θεμέλια για την Επανάσταση του ‘21.\nΒουτιές στην Τριχωνίδα. Με 96,5 τ.χλμ. έκταση, θα μπορούσες να την πεις και θάλασσα\nΑνενεργός νερόμυλος και βράχος της Αγίας Ελεούσας. Ανάμεσά τους, το Διχαλόρεμα\nΠίσω στο Θέρμο, στην πλακόστρωτη πλατεία-σημείο αναφοράς, με τις πηγές και τα πλατάνια, με τα καφενεία και τα ολόφρεσκα προϊόντα του συνεταιρισμού «Αιτωλική Γη». Εννιά χρυσοχέρες βάζουν τα δυνατά τους για να καταπλήξουν γευστικά ντόπιους και επισκέπτες με αμυγδαλωτά, μπακλαβάδες, ραβανί, παραδοσιακά ποτά, πίτες, τραχανάδες και το πατροπαράδοτο «κόπεγχαϊ», ένα σιροπιαστό γλυκό ταψιού που φτιάχνουν κατά παραγγελία και θυμίζει καρυδόπιτα (και για να είμαστε δίκαιοι πρώτο το έφτιαξε το ζαχαροπλαστείο «Δάγκος»). Και τσάι μαζεύουν και ρίγανη… Ολα τα καλά του τόπου τους. «Εδώ έχει πολλά», λένε με περηφάνια. «Τα ‘φερες γύρα, τα ‘δες;»\nΑφετηρία ή τερματισμός; Αντάμωμα με τη ΛΕ.Μ.Α. Θέρμου στο γεφύρι της Αρτοτίβας\nΤο ησυχαστήριο της Μονής Μυρτιάς\nΑπό δω και στο εξής όλοι οι δρόμοι είναι χωμάτινοι. Η πορεία είναι βατή και σηματοδοτημένη και οδηγεί σε συρμάτινες πεζογέφυρες, σε νερόμυλους και δεκάδες μικρότερα γεφύρια – με τα οποία είναι κατάσπαρτη η περιοχή. Και ναι, σε κάθε διακλάδωση αλλάζεις πορεία.\nΗλιοβασίλεμα στο Πετροχώρι. Κλασικό και ανεκτίμητο\nΟ ελατοσκέπαστος Δρυμώνας, η «Ελβετία της Αιτωλίας», είναι ένα κεφάλαιο από μόνος του. Ενα ορεινό θέρετρο, με απέραντη θέα στις λίμνες Τριχωνίδα και Λυσιμαχία, δυτικά στο Ιόνιο, ανατολικά στα Βαρδούσια και νότια στο Παναχαϊκό της Αχαΐας. Εξαίρετος προορισμός το Θέρμο. Παρθένος. Ανεξερεύνητος. Κι εύκολος! Εκτός κι αν πάρεις τα βουνά. Που θα τα πάρεις…\nΠροηγούμενο άρθροΜονεμβασιά: Μεσαιωνικό παραμύθι\nΕπόμενο άρθροΤο δάσος Δαδιάς χαρακτηρίζεται ως εθνικό πάρκο


10 ποδοσφαιρικά βιβλία | ΘΕΜΑ | Έντυπη Έκδοση | LiFO\nΓια να γεμίσετε τον χρόνο σας στα κενά των ημιχρόνων.\nJon Stroud: Η ιστορία του παγκοσμίου κυπέλλου, μτφρ. Γιώργος Μπαρουξής, εκδόσεις Σύγχρονοι Ορίζοντες. Τίποτα παραπάνω και τίποτα λιγότερο απ' όσα λέει ο τίτλος. Αναδρομή στην ιστορία των παγκόσμιων κυπέλλων από το 1930 και την Ουρουγουάη μέχρι το φετινό της Νότιας Αφρικής. Πλούσιο φωτογραφικό υλικό, στατιστικά και ένα ιδιαίτερο σχήμα μπάλας.\nΜανουέλ Βάθκεθ Μονταλμπάν: Ποδόσφαιρο: μια θρησκεία σε αναζήτηση, μτφρ. Κωνσταντίνος Παλαιολόγος, εκδόσεις Μεταίχμιο. Ο Καταλανός συγγραφέας αναζητά στο ποδόσφαιρο το μαρξιστικό «όπιο του λαού». Η σύγχρονη θρησκεία δεν λέει προσευχές και δεν ντύνεται με καλιμαύκια, αλλά φωνάζει οπαδικά συνθήματα και προσκυνά είδωλα με σορτσάκια και τάπες στα παπούτσια.\nBialo Ernesto Cherquis, Arcucci, Daniel: Εγώ, ο Ντιέγκο, μτφρ. Ντίνα Σώτηρα, εκδόσεις Διόπτρα. Ο Μαραντόνα αποφάσισε να τα πει όλα και είναι σίγουρα μια ενδιαφέρουσα ιστορία γι' ανθεκτικά αυτιά. Ιδιαίτερα τώρα, που είναι πάλι στο προσκήνιο ως προπονητής της Αργεντινής.\nΒασίλης Γκαγκάτσης: Euro 2004 - Η αληθινή ιστορία όπως την έζησα, εκδόσεις Τόπος. Για τους λάτρεις της εθνικής μας ομάδας, της επιτυχίας, του μοντέλου της Ελλάδας που κατέρρευσε και της ποδοσφαιρικής ίντριγκας που δεν θα εγκαταλείψει ποτέ τη χώρα μας.\nΤζορτζ Μπεστ: Τζορτζ Μπεστ, ο καλύτερος, εκδόσεις Πλατύπους. Μια από τις μεγαλύτερες ποδοσφαιρικές μορφές του πλανήτη. Ο μακαρίτης για κακή του τύχη αγάπησε περισσότερο το ποτό και τις γυναίκες από την μπάλα. Ο «πέμπτος Beatle» απεβίωσε στις 25/11/2005.\nΧριστόφορος Κάσδαγλης: Το γαμώτο ενός Παναθηναϊκού, εκδόσεις Καστανιώτη. Η φράση «γιατί δεν βάζει μέσα τον Νίνη» σε ανάπτυξη μυθιστορήματος. Η αγωνία για να παραμείνει άθικτο το αστικό αμπαλάρισμα, η γνώση της βαζελοφροσύνης, τα είναι και τα θέλω σε ένα οπαδικό θρίλερ που δεν έχει τελειωμό.\nΑλέξης Σταμάτης: Θρυλικές Ιστορίες, εκδόσεις Καστανιώτη. Είκοσι τέσσερα διηγήματα σμιλευμένα με την ολυμπιακή ιδεολογία. Η χαρμολύπη τού να είσαι Ολυμπιακός στην Ελλάδα του 21ου αιώνα.\nΚόουλι Τζέισον: Το τελευταίο παιχνίδι, μτφρ. Χρίστος Χαραλαμπόπουλος, εκδόσεις Τόπος. Έναν μήνα μετά την τραγωδία του Χίλσμπορο, η Λίβερπουλ αντιμετωπίζει την Άρσεναλ σ' ένα παιχνίδι που θα κρίνει τον τίτλο. Ο συγκεκριμένος αγώνας δεν έμελλε να είναι μοναχά ένα ποδοσφαιρικό παιχνίδι, αλλά το σύμβολο μιας ολόκληρης εποχής.\nΤζόναθαν Ουίλσον: Αντιστρέφοντας την πυραμίδα, μτφρ. Χρίστος Χαραλαμπόπουλος, εκδόσεις Polaris. Είμαστε που είμαστε 10.000.000 προπονητές, γιατί να μην έχουμε και ένα εγχειρίδιο; Συστήματα, τακτικές και πολλή ιστορία, για να είμαστε σε θέση να δικαιολογήσουμε τον ρόλο μας.\nΆλεξ Μπέλος: Futebol, μτφρ. Γιάννης Ανδρέου, Αντώνης Καλοκύρης, εκδόσεις Κέδρος. Από πού προέρχεται ο Πελέ; Πώς προέκυψε ο Ρονάλντο; Πού έμαθε τις τρίπλες του ο Ριβάλντο; Γιατί οι Βραζιλιάνοι παίζουν τόσο καλό ποδόσφαιρο; Αυτές και άλλες απορίες από τον ανταποκριτή της «Guardian» στη χώρα της φαβέλας, Άλεξ Μπέλο.


Say what??? Ποιος τραγουδιστής εμφανίστηκε με χρυσά ρόλεϊ στη σκηνή! - Tlife.gr\nSay what??? Ποιος τραγουδιστής εμφανίστηκε με χρυσά ρόλεϊ στη σκηνή!\nΈστω ότι πας σε μια συναυλία και βλέπεις τον τραγουδιστή παύλα idol να βγαίνει στην σκηνή με χρυσά ρόλεϊ! Πώς αντιδράς;\nΛοιπόν, η κατάσταση έχει ως εξής: πριν λίγες μέρες στο αμερικάνικο Voice εμφανίστηκε ένας τραγουδιστής στην σκηνή για να πει το νέο του τραγούδι. Και εμφανίστηκε φορώντας στο κεφάλι του... χρυσά ρόλεϊ! Ποιος είναι; Ας γίνουν τα αποκαλυπτήρια!\nΕίναι ο Bruno Mars με τα χρυσά ρόλεϊ στο κεφάλι και τα φόρεσε έτσι. Χωρίς λόγο. Ή μπορεί... έτσι να είναι για να τραβήξει την προσοχή! Και ναι τα κατάφερε, αφού και τα μπιουτοsite του κόσμου και τα social media αναπαρήγαγαν την photo που βλέπεις παραπάνω.\nΟ BRUNOS MARS ΔΕΝ ΕΙΝΑΙ Ο ΜΟΝΟΣ ΑΝΤΡΑΣ ΠΟΥ ΕΧΕΙ ΕΜΦΑΝΙΣΤΕΙ ΜΕ ΡΟΛΕΪ ΣΤΟ ΚΕΦΑΛΙ!\nΤα ρόλεϊ που φοριούνται από άντρες οι οποίοι μετά βγαίνουν στους δρόμους και ανεβαίνουν στην σκηνή κοντεύει να γίνει... μάστιγα! Ένας ακόμη διάσημος και υπεργοητευτικός ηθοποιός το έκανε λίγους μήνες πριν. Ποιος; Η απάντηση εδώ!\nΤώρα, αν αναρωτιέσαι ποιος είναι ο Bruno Mars (θα το αναρωτιέσαι λογικά αν ανήκεις στην νεότερη γενιά), πάτησε play και άκουσε ένα τραγούδι του από τα παλιά που όλο κάπου θα το έχει πάρει το αυτί σου (plus: θα σου φτιάξει και το κέφι!)


Rimmel London Lasting Finish Blush 220 Madeira |BEAUTY PATHS\nο ρουζ Lasting Finish Soft Colour Blush στην απόχρωση 220 Madeira της Rimmel London είναι το νέο αγαπημένο σας ρουζ! Εφαρμόζεται εύκολα και έχει μεγάλη απόδοση χρώματος ώστε να μην χρειάζεται να χρησιμοποιείτε μεγάλη ποσότητα με το πινέλο σας.\nRimmel London Lasting Finish Blush 220 Madeira\nΡουζ Rimmel με διάρκεια έως 6 ώρες\nΤο ρουζ Lasting Finish Soft Colour Blush στην απόχρωση 220 Madeira της Rimmel London είναι το νέο αγαπημένο σας ρουζ! Εφαρμόζεται εύκολα και έχει μεγάλη απόδοση χρώματος ώστε να μην χρειάζεται να χρησιμοποιείτε μεγάλη ποσότητα με το πινέλο σας. Έχει μεγάλη διάρκεια ώστε ακόμη και μετά από 6 ώρες έχετε ένα φυσικό χρώμα στα μήλα του προσώπου σας. Χαρίστε στο πρόσωπό σας φυσικό χρώμα για ένα καθημερινό look ή εφαρμόστε μεγαλύτερη ποσότητα για ένα τολμηρό βραδινό look! Περιλαμβάνει πινέλο που βοηθά στην εύκολη εφαρμογή του.\nΜε τη βοήθεια του πινέλου, εφαρμόστε το στα μάγουλά σας. Μια μικρή ποσότητα αρκεί για ένα φυσικό αποτέλεσμα υγείας.


ΕΛΛΗΝΙΚΟΣ ΕΡΥΘΡΟΣ ΣΤΑΥΡΟΣ ΑΛΕΞΑΝΔΡΟΥΠΟΛΗΣ: Σεπτεμβρίου 2017\nΗ ΟΜΑΔΑ ΥΓΕΙΟΝΟΜΙΚΗΣ ΚΑΛΥΨΗΣ ΠΑΡΟΥΣΑ ΣΤΟ 4ο RUN GREECE\nΓια 4η συνεχόμενη χρονιά πραγματοποιήθηκε στην Αλεξανδρούπολη στις 25 Σεπτεμβρίου, υπό την αιγίδα του ΣΕΓΑΣ και αρωγό την Περιφερειακή Ενότητα Έβρου, η αθλητική διοργάνωση "RUN GREECE", η οποία εκτός από αγωνιστικό είχε και φιλανθρωπικό χαρακτήρα.\nΠερισσότερα από 3500 χιλιάδες άτομα έλαβαν μέρος στην αθλητική συνάντηση ξεπερνώντας τον περσινό αριθμό των συμμετεχόντων.\nΑνάλογη ήταν και η παρουσία των συμπολιτών μας στις οδούς επι των οποίων διεξήχθη ο αγώνας ενθαρρύνοντας την προσπάθεια των αθλητών. Το πιο δυνατό χειροκρότημα όμως εισέπραξαν τα παιδια τα οποία με την αγωνιστικότητά τους κέρδισαν τις εντυπώσεις των συμπολιτών μας.\nΤο τοπικό τμήμα αποδέχθηκε το αίτημα του ΣΕΓΑΣ για την υγειονομική κάλυψη του αγώνα κι έδωσε δυναμικό παρόν και στους 3 σταθμόυς των Πρώτων Βοηθειών με τη συμμετοχή 28 Εθελοντών Νοσηλευτικής της Ομάδας Υγειονομικής Κάλυψης.\nΟι εθελοντές μας αντιμετώπισαν κατα τη διάρκεια και τη λήξη του αγώνα 23 περιστατικά, που αφορούσαν στην περιποίηση τραυμάτων και θλάσεων, μετρήσεις αρτηριακής πιέσεως και ζαλάδων.\nΑναρτήθηκε από eesalexpolis στις 3:59 π.μ. Δεν υπάρχουν σχόλια:\nΕτικέτες ΔΕΛΤΙΑ ΤΥΠΟΥ, ΔΡΑΣΤΗΡΙΟΤΗΤΕΣ, ΔΡΑΣΤΗΡΙΟΤΗΤΕΣ 2017\nΗ Παγκόσμια Ημέρα Πρώτων Βοηθειών καθιερώθηκε από το Παγκόσμιο Κέντρο Αναφοράς για την Εκπαίδευση Πρώτων Βοηθειών (GFARC) της Διεθνούς Ομοσπονδίας Ερυθρού Σταυρού και Ερυθράς Ημισελήνου και γιορτάζεται κάθε δεύτερο Σάββατο του Σεπτεμβρίου. Το σπίτι μας θεωρείται από τους περισσότερους ένας ασφαλής χώρος. Έρευνες όμως έρχονται να μας αποκαλύψουν πως το 80% των ατυχημάτων συμβαίνουν σε αυτό. Στην Ευρώπη πάνω από 3 εκατομμύρια άνθρωποι το χρόνο είναι θύματα τέτοιων ατυχημάτων. Πολλά από αυτά αφήνουν μόνιμη αναπηρία ενώ 7.000 εξ' αυτών αποβαίνουν μοιραία.\nΣτην Αλεξανδρούπολη θα πραγματοποιηθεί στον πεζόδρομο της οδού Μιαούλη (έναντι της Δημαρχείας) και ώρα 10.00π.μ. με 12.00 μ.μ. από το Τοπικό Τμήμα Ε.Ε.Σ. Αλεξανδρούπολης επίδειξη Πρώτων Βοηθειών σε ατυχήματα στο σπίτι για την ενημέρωση των συμπολιτών μας.


Αποστολέας Θέμα: Πανελλήνιες 2016 (Αναγνώστηκε 115234 φορές)\n« Απάντηση #518 στις: Δεκέμβριος 16, 2015, 04:32:03 μμ »\n« Δημοσιεύτηκε: Σήμερα στις 00:43:40 »\n« Απάντηση #519 στις: Δεκέμβριος 17, 2015, 12:08:33 πμ »\nΠαράθεση από: petrosp_13 στις Δεκέμβριος 16, 2015, 10:56:37 πμ\nΑλήθεια, τα παιδιά της 3ης κατεύθυνσης δεν μπορούν να δώσουν για τμήματα μαθηματικών\nΑν βρει κάποιος τον λόγο, κερδίζει το πρωτοχρονιάτικο λαχείο\nΕπειδή από τον 3ο προσανατολισμό (πληροφορικής και οικονομικών) δεν εξετάζονται στη φυσική, ενώ στο μαθηματικό θα διδάσκονται λίγη φυσική..\nΘα πει κανείς, ότι αυτό δεν είναι λόγος αποκλεισμού.. πιθανόν ναι. Αλλά κέρδισα.. πότε παραλαμβάνω το λαχείο;\n« Απάντηση #520 στις: Δεκέμβριος 17, 2015, 11:51:52 πμ »\nΣτο μαθηματικό θα διδάσκονται φυσική;;;\nΚι αν αυτό συμβαίνει, θα είναι για ελάχιστα μαθήματα που δεν δικαιολογούν αυτό που λες\n6600 μόρια για Μαθηματικά, 5 ώρες την εβδομάδα Μαθηματικά (+ της Γενικής Παιδείας) και το παιδί δεν μπορεί να δηλώσει το τμήμα μαθηματικών της πόλης του\nΑν το πρόβλημα ήταν να μην είναι κοινές οι σχολές, ας μας εξηγήσουν γιατί έβαλαν τόσες κοινές σχολές Πληροφορικής\n« Απάντηση #521 στις: Δεκέμβριος 17, 2015, 10:03:28 μμ »\nΑπλά βρήκα μία.. εξήγηση. Προφανώς δεν αρκεί, αλλά τέτοια προβλήματα υπάρχουν έτσι όπως έφτιαξαν τους προσανατολισμούς (ειδικά των θετικών και της πληροφορικής/οικονομικών, με τις αλληλοεπικαλύψεις τους). Η αλήθεια είναι ότι για μαθηματικό θα αρκούσε κανείς να εξετάζεται σε γλώσσα, μαθηματικά και φυσική, οπότε η χημεία είναι περιττή για μαθηματικό (η φυσική όχι, για πολλούς λόγους). Αν θυμηθεί κανείς και τις παλιές δέσμες, από την 4η δέσμη δεν περνούσες μαθηματικό, οπότε κάτι ανάλογο προσπάθησαν να φτιάξουν και τώρα, αλλά χωρίς να προβλέψουν ορισμένα παράδοξα.\n« Απάντηση #522 στις: Δεκέμβριος 17, 2015, 10:43:35 μμ »\nΙσως εχει αναφερθει πιο πανω η απάντηση... τελικά φέτος θα λήφθει υπόψη η επίδοση του σχολείου ή όχι ;\n« Απάντηση #523 στις: Δεκέμβριος 17, 2015, 10:45:30 μμ »\n« Απάντηση #524 στις: Δεκέμβριος 18, 2015, 03:55:12 μμ »\nΠαράθεση από: knkn στις Δεκέμβριος 16, 2015, 06:45:59 πμ\nΕ , δεν είναι διαφορετικό ,απλά ξέχασαν να μπλοκάρουν και την λέξη προσανατολισμου κατα την αντιγραφή επικόλληση .\nΠάντως η ύλη Μαθηματικών που ανακοίνωσαν είναι η ίδια και στις δύο ομάδες.\n« Απάντηση #525 στις: Μάιος 19, 2016, 11:10:32 μμ »\nΠανελληνιες 2016 μαθηματικα κατευθυνσης παρωδια\n« Απάντηση #526 στις: Μάιος 31, 2016, 12:16:14 μμ »\nΕίμαι μαθητής Γ Λυκείου και έδωσα φέτος Πανελλαδικές.\nΘα ήθελα να ρωτήσω κάτι που μπορεί να είναι και γελοίο αλλά με έχει πιάσει άγχος. Στις ερωτήσεις τύπου "Σωστό-λάθος", έλεγε στην εκφώνηση να γράψουμε ολογράφως την απάντησή μας αλλά εγώ κυρίως λόγω βιασύνης τα έγραψα μονολεκτικά, δηλαδή Σ ή Λ.\nΞέρετε μήπως αν θα χάσω μόρια από αυτό;\n« Απάντηση #527 στις: Μάιος 31, 2016, 01:32:47 μμ »\nΠαράθεση από: Giorgos_augeropoulos στις Μάιος 31, 2016, 12:16:14 μμ\nΑν είναι ευανάγνωστα δεν θα χάσεις τίποτε\n« Απάντηση #528 στις: Μάιος 31, 2016, 01:34:53 μμ »\nΜην αγχώνεσαι δεν θα χάσεις μόρια. Καλά αποτελέσματα σου εύχομαι\n« Απάντηση #529 στις: Ιούνιος 21, 2016, 11:11:57 μμ »\nΑποτελέσματα πανελλήνιων 2016 ! (El Risitas parody)\nΤΑ ΑΠΟΤΕΛΕΣΜΑΤΑ ΣΤΙΣ ΠΑΝΕΛΛΗΝΙΕΣ 2016\n« Απάντηση #530 στις: Ιούνιος 27, 2016, 09:57:23 μμ »\nΠαράθεση από: portokali στις Ιούνιος 21, 2016, 11:11:57 μμ\n« Απάντηση #531 στις: Ιούλιος 08, 2016, 09:04:39 μμ »\nΠου πιστεύετε ότι θα κυμανθούν οι βάσεις των Πανελληνίων 2016;\nΤι νομίζετε ότι θα γίνει με το Ιστορικό (Κέρκυρας);\nΕγω πιστεύω να πέσει στα 11.200\nΣύνολο μηνυμάτων: 1026211


6ος Αυθεντικός Φειδιππίδειος Δρόμος: Τα χαμόγελα περίσσευαν στις απονομές (pics) - iRun\nΟ 6ος Αυθεντικός Φειδιππίδειος Δρόμος πέρασε στην ιστορία. Δέκα εννέα από τους 36 δρομείς που βρέθηκαν στην αφετηρία του ιστορικού αγώνα την Παρασκευή (19/11) μπόρεσαν να ολοκληρώσουν τα 490 χλμ. της διαδρομής Αθήνα-Σπάρτη με επιστροφή. Όμως σε μια τέτοια τιτάνια προσπάθεια όλοι είναι νικητές.\nΗ αυλαία της διοργάνωσης έπεσε χθες το βράδυ σε ειδική εκδήλωση στο ξενοδοχείο Crystal City, όπου έγιναν οι απονομές και οι βραβεύσεις. Παρά την έντονη καταπόνηση το κέφι και τα χαμόγελα περίσσευαν ανάμεσα στους αθλητές. Ο Γιώργος Τεμόν Ζαχαριάδης κεντρικό πρόσωπο, μετά και τον 6ο τερματισμό του σε Αυθεντικό Φειδιππίδιο Δρόμο, με την 8η θέση της γενικής κατάταξης και 1ης από ελληνικής πλευράς. Πάντα με τον δικέφαλο αετό στο στήθος και με την αναφορά στη 19η Μαΐου 1916 και στη Γενοκτονία των Ποντίων.\nΛαμπερή η Σουζάνα Μάραζ από την Ουγγαρία, η μοναδική γυναίκα στον αγώνα, που τερμάτισε στη 2η θέση, μαζί με τον συμπατριώτη της Πέτερ Τόλντι.\nΝα σημειωθεί πως τερμάτισαν 19 δρομείς: 5 Έλληνες, 5 Ούγγροι, 2 Πολωνοί, 2 Γερμανοί, 2 Ιταλοί, ένας Φινλανδός, ένας από τις Φιλιππίνες και ένας Βραζιλιάνος.


Χριστίνα Πολίτη: Έτσι ευχήθηκε “χρόνια πολλά” στον Κώστα Σπυρόπουλo | Hellenic Radio UK\nΗ Χριστίνα Πολίτη τα τελευταία 4 χρόνια διατηρεί σχέση με τον Κώστα Σπυρόπουλο.\nΦαίνονται πολύ χαρούμενοι ο ένας δίπλα στον άλλον. Η ερωτευμένη Χριστίνα για τα γενέθλια του αγαπημένου της, έκανε έκπληξη με μια τούρτα υπερπαραγωγή. Μάλιστα, θέλησε να δημοσιεύσει και μια φωτογραφία για να θυμούνται αυτή την ξεχωριστή ημέρα.\nΣτη φωτογραφία που “ανέβασε” στο Instagram της η δημοσιογράφος έγραψε:\n“Χρόνια Πολλά Κώστα μου! Πιο ωραίος – πιο νέος- πιο creative από ποτέ!” Ο ηθοποιός έκλεισε τα 56 του χρόνια και οι ευχές κάτω από το post “έπεσαν βροχή”\nThe post Χριστίνα Πολίτη: Έτσι ευχήθηκε “χρόνια πολλά” στον Κώστα Σπυρόπουλo appeared first on VIPNEWS.